Cassanha - Wikipedia, entziklopedia askea.\nKantonamendu canton of Condom\n43°54′29″N 0°20′09″E / 43.9081°N 0.3358°E / 43.9081; 0.3358Koordenatuak: 43°54′29″N 0°20′09″E / 43.9081°N 0.3358°E / 43.9081; 0.3358\nCondom, Larressingle, Mouchan eta Valence-sur-Baïse\n112 (%49.8) 109 (%48.4)\nCassanha (okzitanieraz Cassanha, frantsesez eta ofizialki: Cassaigne) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 230 biztanle zituen.\n2007an Cassaigne udalerrian erroldatutako biztanleak 198 ziren. Familiak 77 ziren, horien artean 17 pertsona bakarrekoak ziren (13 bakarrik bizi ziren gizonak eta 4 bakarrik bizi ziren emakumeak), 30 seme-alabarik gabeko familiak ziren, 21 seme-alabak dituzten bikoteak ziren eta 9 seme-alabak dituzten guraso-bakarreko familiak ziren.\n2007an 105 etxebizitza zeuden, 80 familiaren etxebizitza nagusia ziren, 16 bigarren erresidentzia ziren eta 9 hutsik zeuden. 104 etxeak ziren eta 1apartamentu bat zen. 80 etxebizitza nagusietatik 69 bere jabearen bizilekua ziren, 9 alokairuan okupaturik zeuden eta 3 doan lagata zeuden; 1ek gela bat zuen, 2 etxek bi zituzten, 9 etxek hiru zituzten, 10 etxek lau zituzten eta 59 etxek bost zituzten. 49 etxek euren parking plaza propioa zuten azpian. 28 etxetan ibilgailu bat zegoen eta 44 etxetan bat baino gehiago zituzten.\nCassaigne udalerriko biztanleria-piramidea 2009an .\n2007an lan egiteko adina zuten pertsonak 120 ziren, horien artean 98 aktiboak ziren eta 22 inaktiboak ziren. 98 pertsona aktiboetatik 92 lanean zeuden (56 gizon eta 36 emakume) eta 5 langabezian zeuden (3 gizon eta 2 emakume). 22 pertsona inaktiboetatik 6 erretiraturik zeuden, 8 ikasten zeuden eta 8 "bestelako inaktibo" gisa sailkaturik zeuden.\n2009an Cassaigne udalerrian 86 unitate fiskal zeuden, 213 pertsonek osaturik. Pertsona bakoitzeko diru-sarrera fiskalaren mediana urteko 15.504 euro zen.\n2007an zeuden 8 komertzioetatik, 5 ibilgailuen saltze eta konpontze enpresak ziren, 2 higiezinen enpresak ziren eta 1 zerbitzu enpresa zen.\n2000. urtean Cassaigne udalerrian 18 nekazaritza-ustiategi zeuden, 440 hektarea erabiltzen.\nMouchan (3,1 km)\nMansencôme (4,0 km)\nLarressingle (4,5 km)\nValence-sur-Baïse (4,6 km)\nBéraut (5,7 km)\nBeaumont (5,8 km)\nBNF: 15255662n (data)


Bizkaiko Txakolina, izaera propioko ardoa - Turismo\nArdo gazte eta frutaduna dugu Bizkaiko Txakolina, mundu mailako enbaxadorerik onena. Bizkaira bazatoz dastatu beharko zenuke!\nGraduazio erdiko ardo gazte zaporetsua dugu Bizkaiko Txakolina. Aldi berean, freskoa eta garratz ukitu tipikoa dauka. Produkzioaren parte handi bat (% 95) ardo zuria egiteko da. Berau produzitzeko hiru mahats mota erabiltzen ditugu: Hondarribi Zuria, Hondarribi Zuri Zerratia eta Hondarribi Beltza. Ardo mota hau primerakoa da itsasoko plateretarako.\nTxakolina dastatzeko erarik tipiko eta egokiena ardandegian da. Bizkaian 50 ardandegi inguru aurkitu ahal izango dituzu. Horietan, bisita gidatuak antolatu ohi dira, jatorri-deituradun ardo hau benetan ezagutu ahal izateko.\nAukera paregabea izan daiteke ardandegian bertan ardoak erosi etxera eraman ahal izateko, gure lurraldeko oroitzapen ezinhobea baita.\nTxakoliaren jatorria gure baserrietan topa dezakezu, antzina kontsumo propiorako sortzen baitzuten baserritarrek. Txakolia, Etxeko Gain hitzetik dator (etxerako edaria). XX. menderako, edari zoragarri hau gure kulturaren parte garrantzitsu izatera igaro zen, mundu osora hedatuz.\nBilbok azken urteetan jasan duen eraldaketak eragina izan du kulturan, diseinuan, arkitekturan, eta gastronomian. Ardoak ere hainbat aldaketa izan ditu, bai sormen, bai kontsumoan. 1994an Bizkaiko Txakolinaren Jatorri-Deitura sortu zen eta harrezgeroztik hazi baino ez da egin gure ardo famatuena.\nArdo hau primerakoa da bakailaoa bezalako arrainekin zein Idiazabal zein Karrantzako ardien gaztekin dastatzeko. Bere zaporea bakarra da mundu osoan, eta askotariko erabilera eman diezaiokezu: poteoan, ardandegietako dastaketa-saioetan eta baita etxea ere, pintxoekin lagunduta.\nIzaera berezia dauka gure ardo honek: gainontzekoek ez bezala, txakolinak sortzen duten mahatsen mahastiak kostaldean egon ohi dira, espalderetan jarrita, altuera jakin batean ezarrita, eguzkiaren izpiei ahalik eta modu egokienean etekina ateraz eta itsasoak eskaintzen duen hezetasuna eta epeltasuna barneratuz. Berau sortzeko teknikak ere garatu dira, sistema tradizionalek teknologia berriek eskaintzen dituzten abantailei bidea emanez.\nUpategi ugari topatuko dituzu gure lurralde osoan zehar, Enkarterrietatik Durangoaldera arte, Uribe, Urdaibai (Busturialdea), Arratia Nerbioiko zonaldea eta Lea-Artibaitik igaroz. Ardandegi guztiek txakoli mota hau dastatzeko aukera emango dizute, eta baita etxera eramateko aukera ere.\nTxakoliaren inguruko informazio guztia Bakioko Txakoli Museoa bisitatzea gomendatzen dizugu, Txakolingunea bezala ezaguna. Edari gazte frutadun honen erreferentzia gunea duzu Bakio. Bertan, ikusentzunezko medioen bidez, txakoli kulturaren munduan murgilduko zaitugu, ardo berezi honen berezitasun guztiak ezagutuz.\nTxakolingunea, Txakoliaren Museoa\nTelefonoa: 946 028 513\nAzarotik apirilera:Asteartetik igandera: 10:00-14:00\nTxakolia berez edozein urtarotan erosi dezakezula Bizkaiko edozein ardandegitan.\nTopa itzazu Bizkaiko Txakolina Jatorrizko Deitura duten tokian tokiko upategiak: Enkarterri-Ezkerraldea, Uribe, Urdaibai, Lea-Artibai, Nerbioi eta Durangaldea.


Bideoak – 2 orrialdea – Guraso.eus\nIñaki Barrutia: “Neskak erakusten ari dira teknologian badutela tokia “\nIkasturte hasieratik ari dira First Lego League txapelketa prestatzen, eta Euskal Herriko hiru talde sailkatu dira ekainaren 26an eta 27an jokatuko den…\nZeinuen hizkuntzara ekarri dute ‘Zurekin batera’ kantua, Orereta Ikastolakoek\nLehen Hezkuntzako laugarren mailako ikasgela bateko neska-mutikoek, ETS talde ezagunaren Zurekin batera kantua, zeinuen hizkuntzara ekarri dute bideoklip eta guzti. Orereta Ikastolako…\nJosu Vianak arazo larriak izan ditu jokoarekin. Sendatzeko bidean da orain, eta baliatu nahi du bere esperientzia beste batzuei sufrimendua saihesteko. Nola…\nMaialen Sistiaga: “Baso-eskoletan ikusi da haurren ongizatea maila guztietan hobetzen dela”\nBaso-eskolen kontzeptua 50eko hamarkadan sortu zen Danimarkan, eta gurean ere badira hezkuntza eredu horren adibideak. Kutxa Ekogunearen baso-eskola proiektuak hainbat ikastetxeri eskaintzen…\n30. urteurrena ospatzen duen Hiesaren kontrako T4 elkarteak argitaratu du bideoklipa Bizkaiko Foru Aldundiaren finantzazioarekin eta Aiora Renteriak (Zea Mays), Mad Muaselek,…\nOparitu zenbait hizkuntza bereganatzeko aukera paregabea\nHaurrek, sozializaziora begira, hizkuntzak behar dituzte: jolasteko, lagunak egiteko, ikasteko, eguneroko beharrak asetzeko eta abar. Hizkuntza batean baino gehiagotan eroso eta seguru…\nBatxilergoko ikasleak, etorkizunari begira\nBatxilergoa egiten ari diren ikasleek erabaki garrantzitsua hartu behar dute orain. Oñatiko Elkar Hezi institutuko gazteak hasi dira etorkizunari erreparatzen, eta zalantzak…\nHaurren komunikazio beharrak asetu\nGizartean bizitzeko eta, bizi ez ezik, ongi bizitzeko ere beharko du umeak hizkuntza. Asetu ditzagun haurraren komunikazio beharrak: etxeko hizkuntzatik hasita eta…\nItzal eta titere artean, irudimena lantzeko\nItzal titere tailerra Zurrunka Teatro taldeak gidatzen duen proposamen didaktikoa da. Zortzi urtetik gorako umeei zuzendutakoa da, eta aste honetan Oñatiko liburutegian…\nKemen Atxurra: “Droga batzuk normaltasun osoz kontsumitzen ditugu; tabakoa eta alkohola, esaterako”\nDrogekiko mendekotasunaren ondorioak mendekotasuna dutenek bakarrik ez, haien ingurukoek eta familiek ere jasaten dituzte. Gauzak horrela, senideei bideratutako laguntza programa bat jarri…\nAisialdiaAktualitateaBideoakIpuinak eta liburuak\nBooktegi euskarazko mota guztietako liburuak eskaintzen dituen plataforma digitala da. Bertan, autoreek dohainik kaleratu ditzakete euren euskarazko obrak, betiere webgunearen baldintzak betez…\nJuan Izuzkiza: “Porrota dakar ikasleak motibatzeko beharra dugula sinesteak”\nEibarko institutu publiko bateko filosofia irakaslea da Juan Izuzkiza. Hezkuntza-sistemaz, ikasleen, irakasleen eta gurasoen paperaz eta gizartearen arteko harremanez jardun du bere…\nAktualitateaBideoakDestakatuaGurasotasunaIpuinak eta liburuak\nBeatriz Ibañez: “Material gutxi dago eta beharrezkoa da gure familia-ereduaz hitz egitea”\nBeatriz Ibañezek Rihnaren bihotz taupada izeneko liburua argitaratu du, bere alabari haren sortze-prozesua azaltzeaz gain, guraso bakarreko familia-eredua ikusarazteko helburuarekin. “Beharrezkoa da…\nAingeru Mayor: “Azken hamarkadan lortu dugu transexualitatea ikusgarri egitea, baina batez ere pentsagarri egitea”\nTránsitos liburuaren aurkezpen solasaldia egin zuten martxoan Bergaran. Kartzela zaharreko Dynamo zineklubak eta Angiolillo liburutegiak elkarlanean antolatuta ekintza izan zen transexualitate zikloaren…\nHerri Hezitzaileak pedagogiatik haratago\nMartxoaren 11an Ibai Esteibarlandak hitzaldia eskaini zuen Bergarako Seminarixoan. Hiritik At kooperatibako kideak, Herri Hezitzaileak pedagogiatik haratago nola ikusten dituzten azaldu zuen,…\nOinherritu zaitez kanpaina abian da!\nHerri hezitzaileen filosofian oinarri dituzten giltzarrien inguruko esperientzia eta hausnarketak plazaratzeko kolaboratzaile sarea osatzeko kanpaina abiatu dute herri hezitzaileen saretik. Oinherritik “oinherritu…\nAitzole Araneta: “Transexualitatearen gaian lan asko dago egiteko, baina egia da gauzak hobetzen ari direla pixkanaka”\nIkusmina eragiten ari da Mi pequeño gran samurai dokumentala. Transexualitate zikloaren baitan egin dute emanaldietako bat Bergarako Kartzela Zaharrean, eta jarraian solasaldia…\nJolasaren garrantzia eta herri hezitzaileak\nPasa den martxoaren 4ean Itsaso Pagoagak hitzaldia eskaini zuen Bergarako Seminarixoan. Hezitzaile eta Olgeta egitasmoaren sortzaileak, Jolasa izan zuen hizpide. Bergara Herri…\nBizipozaren Jaia, elkartasunak mundu berri bat ekar dezakeela sinistuta\nBizipozaren Jaia egin dute asteburuan, Bergaran. Zapatuan, Mundu berri bat guztiontzat ekitaldia egin zuten, eta domekan, aldiz, Pirritx, Porrotx eta Marimototsen bisita…\nBergaran sortu duten ‘Dolurako Gunea’ bisitatu dute Pirritx, Porrotx eta Marimotots pailazoek\nErrekalde parkean sortu dute Dolurako Gunea bergararrek, eta pailazoek Inauterietan egindako ikuskizunaren bueltan oparitutako intxaurrondoa landatu dute bertan. Amaren intxaurrak emanaldia egin…\nKomunikazio EzBortitza hitzen atzean dagoen intentzionalitate edo energian irudikatzen da\nTxatxilipurdi Elkarteak martxoaren 10ean Komunikazio EzBortitzaren inguruko solasaldia eta aurkezpena antolatu zuen eta orain ikusgai jarri dute beraien kanalean. Ekitaldian Nerea Mendizabalek,…\n29.500 ikasle hezkuntza arautuko bertsolaritza saioetan\nBertsolaritza ez da bakarrik bertso eskoletan irakasten; bertsolari hezkuntza arautuan, eskola eta ikastetxeetan ere lantzen da. Eta horren adibide, hainbat datu: 221…\n‘Bergara Herri Hezitzailea’ taldeak urtea bete du\nHerri hezitzaile baterako bidean, Bergara Herri Hezitzailea taldea eratu zuten duela urtebete Bergaran. Herria balio hezitzaileetan oinarritu nahi dute etorkizunean, eta jolasaren…\nSegi #PutzuetanPlast! egiten!\nAzken hilabetean, Euskal Herriko hamaika putzutatik iritsi zaizkigu PutzuetanPlast! egiteko esperientzia bizigarri eta gozagarriaren lekukotzak jasotzen dituzten argazkiak. Eskerrik asko guztioi, astelehenak…


XX. Mendeko deskolonizazioa Noel eta Ane 2.\nZergatiak

Bigarren Mundu Gerra amaitu eta gero, XIX. mendean eratutako ia inperio gehienek bizirik zeuden. Bigarren Mundu Gerra amaitzean koloniak ohartarazi ziren bere metropoliak ahulak zirela, eta Japoniako, Indotxinako eta Indonesiako koloniak metropolitik banatu ziren. mendebaldeko herrialdeek eragin handia izan zuten kolonia horietan ere. Gerrak mugimendu nazionalistak izan zituen. Gerra egon baino lehen bazueden mugimendu nazionalistak baina legezkotasunez edo klandestinitatean independentzia lortzeko borrokatzen zuten. Estatu Batuek eta SESBek ez zeuzkaten koloniak, baina garrantzi handiagoa edukitzea nahi zuten borrokan laguntza behar zutelako. Horregatik mugimendu independentistak sortzen lagundu zuten. NBEren zeregina oso garrantzitsua izan zen. 1920 hamarkadara arte europarrak inperioak zeuzkaten eta harro zeuden, Baina Bigarren Mundu Gerra eta gero, guztiz kontrakoa zen, inperioak edukitzea lotsagarria zela pentsatzen zutelako.

\nNoiz gertatu zen?

Deskolonizazio prozezu hau Bigarren Guda Mundiala amaitzean hasi zen. Lehen herrialdea deskolonizatuta izatean Libano (Frantziako protektoratu bat zen) izan zen, 1943an. Askena, Macao (Portugal Txinari eman zion), 1999an izan zen.

2002an, Timor Oriental independentzia lortu zuen. Portugaleko kolonia bat zen, eta gero O.N.U.k administratu zuen herrialdea hiru urtez (1999an deskolonizatu egin zen, baina idependentzia 2002an lortu zuen).

\nIndiaren kasua: bakea

India britainiar imperioko koloniarik handiena eta jendestatuena zen.

1947ko uztailaren 1an, independentzia lortu zuen, negoziazioaren bidez, eta oso denbora gutxi eman zuen.

Independentzia lortzean, herrialde oso bat mantentzea ezinezkoa zen, eta India bitan zatitu zen: Pakistán eta Indiako Batasuna. Biak errepublikak ziren, bata musulmana eta bestea hindu. Pakistango zati bat, Bangladesh, 1971an independizatu zen.

Gandhi Indiako independentzia lortzeko ekintza baketsuak egiten zituen, India baketsu bat lortzeko, eta Britain Handiaren kontrolpean ez egoteko. 5.\nIndotxina: Independentzia guda

1946an Frantzia bere gudarako aliatuekin Indotxinako boterea berrezkuratzea saiatu zuen.

Bere subirotasuna ezartzeko Vietnamgo zonaldean Hochi Minekin negoziazio batzuk egin zituen bere boterea Hegoaldean berrezkuratu ahal izateko.

Baina Kontxintxina (Hego Vietnam), frantziar kolono eta Ipar Vietnameko erresistentzia negoziazioen porrota eragin zuen. Hori dela eta, guda bat sortu zen. Gudak 8 urte iraun zuen. 1946tik 1959ra arte. Ginebraren bakezko itunarekin amaitu zen.

\nSahara:

Mendebaldeko Sahara Afrikako Sahara basamortuaren mendebaldean dagoen eskualdea da, Ozeano Atlantikoan. Nazio Batuen Erakundeko lurralde ez-autonomoen zerrendan agertzen da. Deskolonizazio prozesua 1976an eten zen. Urte horretan Espainiak, lurraren gaineko burujabetza zuen estatuak eta berez oraindik ere baduenak, Maroko eta Mauritaniaren esku utzi zuen lurraldeaMadrilgo Akordioetan ezarri zenaren arabera. Bi herrialde hauek lurraldea okupatu zuten baina 1979an Mauritania erretiratu zen. Marokok kudeatzen du ia lurralde osoa, baina NBEk ez du hau onartzen. Gainera Fronte Polisario izeneko erakunde armatuak independentzia aldarrikatu zuen eta Arabiar Errepublika Demokratiko Sahararra (AEDS) izena eman zion 1976an. AEDSk kudeatzen du Morokok okupatuta ez duen lurraldea.

\n

Espainiarra probintzia ohi bat da, kolonia gaur egun Maroko inbaditua, lehen gerra bat garatzen duen Fronte Polisarioren independentisten kontra. Madriden arabera, lurralde honen administrazioa marokoarra izan behar izango luke, NBE-k akordio hauek baliogabetu zituen 2002an, kontsideratzen duen Maroko lurralde hau hartzean ari izan dela legez kontra eta referendum bat babesten du haren suertea erabakitzek. Eztabaida bat dago Mendebaldeko Sahararen estatus legalari buruz, NBE-ren baliozko azken erabakiak 1962an kontsideratzen zuen Espainia lurraldearen administratzaile potentzia zela saharar autodeterminazioaren referenduma egin ezan.\nNBE-k hau baliogabe dezan geroko erabakirik ez du igorri, efektu legalei Mendebaldeko Saharak Espainiaren mendeko lurralde bat izatean jarraituko lieke, nahiz eta Espainiak subiranotasun esana ez du aplikatzen Marcha Berdetik, ez harreman diplomatikoak Marokorekin baldartzea arrantzarako akordio desberdinak mendeko diren nagusiki, hidrokarburo horniketaren eta alderanzketa ekonomikoen besteak beste.

\nEkonomikoki…

Mendebaldeko Saharak baliabide natural gutxirekin kontatzen ditu eta erortze nahikoak ez dauzka nekazaritza jardueren gehiengoa hornitzeko moduan.\nHaren ekonomia artzaintza nomadan erdiratzen da, arrantza eta fosfatoen erauzketa, munduaren aztarnategi nagusia osatzen duen.\nElikagaien gehiengoa populazio hiritarrarentzat axola izan behar dituzte. Merkataritza guztia eta beste jarduera ekonomiko batzuk Marokoko Gobernuak kontrolatzen dute. Sartzeek eta bizitzaren estandarrek funtsean aurkitzen dute Maroko.

\n3º munduaren ezaugarriak

Lehenengoz,populazioa ia ez dauka ezer.Bigarren ezaugarrian superproduzioan datza.Ere,teknologikoki oso atzeratuta daude.\nDemografia-hazkunde altu-altua dago,hori dela eta hortik datozte ia arazo ekonomikoki gehienak.Horko gendea oso gazteak direnean hiltzen dira higiene eta elikaduraren zer ikusia daukaten arazoengatik.\n1973ko krisiaren eta gero Hirugarren Mundu herrialdeek multinazional handien deszentralizazio emankorraren politikari esker industrializatzen dira.

Hirugarren Munduko beste ezaugarri bat salgaien truke desberdina da. Haiek lehen materiak gertatzen dira eta balio erantsi altuaren produktu eginak erosten dituzte. Norbait dagoen toki hau Hirugarren Mundu herrien industrializazio berriarekin aldatzean ari izan da, onurak daramatzaten haiek ez diren arren.\nHerri kapitalisten sozietateetan populazioaren bera ezaugarriak dituzten taldeak aurkitu ahal dituzte herri azpigaratuetatik, laugarren mundu deitua dela.\nDiferentzia bakarra Hirugarren Munduko herrietan da, aberastasunaren distribuzioa urriak eta txarrak direla.

\nPanafrikanismoa:

Panafrikanismo hitza 1900.urtean izan zen asmatua Henry Sylvester Williamns Trinidadeko abokatuagatik, Londresen konferentzia bat konbokatu zuena “ lur kolonialen etorkizuna, arraza diskriminazioa eta orokorrean Afrikako lur kolonialen arazoei buruz eztabaidatzeko ” . Orokorrean hitz honen esanahia zera da:

Afrikako herrialdeen batasun eta identitate sentimendua sustatzeko sortutako mugimendu soziala, batez ere Afrika beltzean emandakoa, batasun hau efektiboa izateko erakundeak eratzen saiatu zena ere.

Munduko beltz guztiak afrikarrak direla aldarrikatzen duen ideia nazionalista, pertsona hauek afrikar nazionaltasuna jaso beharko luketela eta Afrikara bueltatu beharko zirela ere proposatzen duena, sionismoak herri judutarrarekin esaten zuen moduan.

Panafrikanismoaren bandera, Marcus Garvey diseinatu zuen. 11.\nGure bloga Recommended


Mozioa urkeztu dugu udalean, Europako “Next Generation" diru funtsen %30a udaletara bideratu dadila eskatzeko - - Tolosaldeko ataria\nMozioa urkeztu dugu udalean, Europako “Next Generation" diru funtsen %30a udaletara bideratu dadila eskatzeko\nEH BILDU Amasa Villabona 2020-12-21 15:16\nAmasa-Villabonako EH Bildu udal taldeak Mozio bat aurkeztu du, datorren astearteko udalbatzaren osoko bilkuran eztabaidatu eta bozkatu dadin. Mozioak, Eusko Jaurlaritzari Europako funtsetatik eratorritako diruaren %30 udaletara bideratzeko eskaera egiten dio eta diruaren banaketa prozesua guztiz gardena izan behar dela azpimarratzen du.\nHonakoa da EH Bilduk udalean aurkeztu duen mozioaren testua:\nEUSKO JAURLARITZARI UDALENTZAKO EZ OHIKO FUNTSA BEREZI GEHIGARRIA ESKATZEKO MOZIOA\nCOVID19aren pandemiak sortutako krisiak gogor eragin du udalen egunerokotasunean, eta batez ere, udalek 2020rako eginiko aurreikuspenetan. Udalek beraien aurreikuspenak alde batera utzi eta beste lehentasun eta beharrizan batzuei egin behar izan diete aurre: herritarren osasun segurtasuna bermatzeko neurriak hartzea, garbitasunean zerbitzu gehigarriak ezartzea, gizarte politiken arloan sortutako beharrizan berriei erantzutea, herrietako merkataritza, ostalaritza eta zerbitzuei laguntzea... Alarma egoeraren ondorioz udal zerbitzu batzuk bertan behera uzteak ere galera ekonomikoak eragin ditu udaletan.\nInbertsioak berrantolatzeaz gain, udalak diru sarreretan ere aldaketak jasan ditu: batetik, tasa eta prezio publikoen bitartez lortzea aurreikusten zituzten sarrerak murriztu dira; eta bestetik, udalak foru finantza funtsaren bidez jaso beharko lukeen diru kopurua ere murriztu da.\nCOVID19aren krisiak behar berriak sortu ditu, eta erakunde publikoak horiei erantzutera behartuta gaude. Udalak herritarrengandik gertuen dauden erakundeak izanik, momentu honetan gaitasun ekonomikoa bermatzea oso garrantzitsua da.\nHori dela eta, Eusko Jaurlaritzari udalentzako ez-ohiko funtsa berezia sortzea dagokio gutxienez ondorengo udal premiei erantzuteko:\nUdal zerbitzuetan izaniko galerei aurre egiteko.\nUdalek zerbitzuak eta langile postuak telelanera egokitzeko gastuei aurre egiteko.\nHerritarren larrialdi egoerei aurre egiteko.\nArrakala informatikoa, haurren elikadura zein udal eskumenekoak ez diren beste gai batzuetan udalek egindako inbertsioengatik sortutako gastuak ordaintzeko.\nHezkuntza eta osasun arloan udalei sortuko zaizkien beharrizan berriei aurre egiteko (adibidez eraikinak egokitzea eta garbitasun neurrien zorrozteak dakartzan kostu gehigarriak).\nBestetik, Europar Batasunak ere funtsa bereziak iragarri ditu datozen urteetan izango ditugun erronkei aurre egiteko eta COVID19aren pandemiak areagotutako krisi ekonomiko eta sozialaren ondorioak berreraikitzeko. Erronka horiei tokikotasunetik ere egin beharko zaie aurre, eta horretarako ezinbestekoa da udaletara funtsa horiek heltzea eta udalek (aniztasun osoa kontuan izanik dagokion ordezkaritzaren bidez) funtsa horien lanketan zuzenean parte hartzea, Nafarroako Gobernuak ahalbideratu duen bezala.\nHorregatik guztiagatik, Amasa-Villabonako udalbatzak ondokoa adosten du:\n1. Eusko Jaurlaritzari EAEko udalentzako ez-ohiko diru funtsa berezi bat sortzea eskatzen dio, udalek COVID19aren krisiaren ondorioz jasan behar dituzten gastu hauei aurre egiteko:\nUdal zerbitzuetan izaniko galerei aurre egiteko\nUdalek zerbitzuak eta langile postuak telelanera egokitzeko gastuei aurre egiteko\nHerritarren larrialdi egoerei aurre egiteko\nArrakala informatikoa, haurren elikadura zein udal eskumenekoak ez diren beste gai batzuetan udalek egindako inbertsioengatik sortutako gastuak ordaintzeko\n2. Eusko Jaurlaritzari eskatzen diogu, Europatik datozen funtsen %30 udaletara bideratua izan dadin bermatu dezala.\n3. Eusko Jaurlaritzari eskatzen diogu, Europatik datozen funtsen banaketa zein lanketa garatuko den guneetan EAEko Udalen aniztasun osoa ordezkatua izango den ordezkaritza baten bidez parte hartze zuzena bermatu dezala.\n4. Ebazpen hau Eusko Jaurlaritzari jakinaraziko zaio.


Harreragilea - Goierriko Hitza : Goierriko Hitza\nHarreragilea, harrerako arduraduna alegia, harreran zegon, non bestela. Izena, izan badu, baina korapilatsuegia. Ez da ezergatik bereziki, baina aukeran “harreragilea” deitzea nahiago, alferkeriagatik, aitortzen dut. Karmelo hirurogei urte inguruko gazte bat zen. Ilea urdinduta, betaurrekoak eta duela 10 urte izan zuen ebakuntza baten ondorioz herrena. Harrerara gerturatu zen. -Baserriaren aurrealdean palmondoa sartu dut. Dominikar errepublikatik Continue Reading\nHarreragilea, harrerako arduraduna alegia, harreran zegon, non bestela. Izena, izan badu, baina korapilatsuegia. Ez da ezergatik bereziki, baina aukeran “harreragilea” deitzea nahiago, alferkeriagatik, aitortzen dut.\nKarmelo hirurogei urte inguruko gazte bat zen. Ilea urdinduta, betaurrekoak eta duela 10 urte izan zuen ebakuntza baten ondorioz herrena. Harrerara gerturatu zen.\n-Baserriaren aurrealdean palmondoa sartu dut. Dominikar errepublikatik ekarri nuen hazia baina zenbatero ureztatu behar den galdetzea ahaztu zitzaidan. Zuk ba al dakizu?\n-Sentitzen dut, Karmelo, atzo ere esan nizun, hau ez da loradenda, hau hotela da.\nMarmarka alde egin zuen Karmelok berriro ere. Kanpoaldean hotelari begira zegon Bidaiari batekin gurutzatu zen. Karmelok galdera berdina egin zion bidaiariari, eta honek palmondoek ur gutxi behar zutela erantzun zion Hotel barrura sartuz. Harrerara gerturatu zen.\n-Bai eta zuri ere, zertan lagundu zaitzaket?\n-Gelarik ba al duzue?\n-Jakina, hau hotela da, eta hoteletan ohikoa da gelak izatea.\n-Nola ez… esan nahi dudana da ea gelarik hartu ahal dezakedan…\n-Gela hartu? Nora eramateko? Ez-ez, ezinezkoa da hori, gelak ez dira hemendik mugituko.\n-Ez naiz ondo azaldu agian, gaua pasatzeko gela bat nahi nukeela…\n-Pikaro halakoa! Baina nola liteke? Eta zer egin nahi diozu gelari gaur gauean deabru hori?\n-Ene bada, gelarik hutsik ba al duzun?\n-Ba ez, gela guztietan oheak, armairuak, telebista, hozkailua…. A, eta wifia! Baina tira, wifia ikusi ez da ikusten…\n-Gela bat, gela bat emango al didazu?\n-Eman gainera, eman! Azal lodia behar da gero!\n-Gela bat nahi dudala, besterik ez!\n-Gela bat besterik ez diozu… jakina! Eta hark, eta hango hark ere, kanpoko gizon hark… nork ez! Eta Karmelok, palmondoa noiz ureztatu ez dakienak, horrek ere nahiko luke… ezagutu duzu, ezta?\nNazkatuta, bezeroak alde egin zuen, baina atera iritsi baino lehen.\n-Bakarkako gela nahi al duzu?\nBezeroak zalantza egin zuen baina buelta eman zuen.\n-Bakarkakoa nahi duzun?\n-Bai, bakarkakoa ondo dago.\n-Bai, ezkongabea, banatuta, alarguna zara?\n-Baina zuri ze axola zaizu hori? Zergatik hartzen dituzu gauza guztiak txantxetan?\n-Hartu? Nik ez dut nirea ez den ezer hartzen, ojokuidau, zu zara gela hartu eta ez dakit nora eta zertara eraman nahi zuena!\n-Zurekin ezinezkoa da elkar ulertzea, ezta?\nUne horretan gazte bat gerturatu zen, langile bat itxuragatik. Bere buzoarekin zetorren eta bizkarrean motxila bat.\n-Babarrun plater bat eta onddoen nahaskia nahi nituzke… badakit goizegi dala agian, baina posible balitz?\nHarrerakoak giltza bat eman zion.\n-Goiko solairuan, bigarren gela eskuin aldean… 112a!\nGazteak eskerrak emanaz abiatu zen.\nBezeroak hori ikusita oldartu egin zen.\n-Beraz horrela behar du? Ondo da! Babarrun plater bat eta onddoen nahaskia nahi nituzke… badakit goizegi dala agian, baina posible balitz?\nHarrerakoak bezeroa begiratu zuen atsekabez.\n-Ene bada! Nolatan ez didazu lehenago esan? Azken gela eman diot gazte horri… Ai ene…


Euskararen historia idiliko bat | Iritzia | Berria\nEuskararen historia idiliko bat\n2016ko abuztuak 7\nDenbora da istorio sortzailerik onena, eta gu, garaiaren seme eta alabak, istorio horiek osatzera eta kontatzera deituak gaudenak. Ardura bat dugu, hartara, arbasoekin, eta plazer hartu eta emateko aukera, geure buruarekin eta garaikide guztiekin. Historiak gure bizitzan daukan pisua neurtzeko ahalmenari kontzientzia deitzen zaio. Kontzientzia hori herri baten koordenadetan kokatuz gero, kolektibo bilakatzen da, eta herri hori bere buruaren jabe ez den kasuetan kontzientzia nazionala, ezinbestez. Ideologia ororen sorburu. Baita ideologiarik gabe bizitzea erabaki duten narratzaileentzat ere, haien kasuan ideologia garailearen euri-finak bustitzen baitu, eta ez gure herriarenak, gogoeta oro.\nDenbora aztia da, ordea, eta 667 urteko hari matazan bilduta eskaini digu istorio triste bat, eta sorginkeria bat egin balu bezala, argumentuaren eszenarioa berdina da, azoka bat, eta biktima ere bai, nekazari bat, eta ahoan darabilen hizkuntza, euskara; eta perimetroa zabalduz, gure herria bera da biktima, nekazari horren figuran.\nDuela 667 urtekoa baita ezaguna dugun euskararen aurkako lehen debeku ofiziala. Huescan eman zen 1349an, udal-ordenantza baten bitartez, eta debekatzen zen azokan salerosketak euskaraz egitea. Isuna ere gogorra zen: 30 urrezko txanpon. Hiru mendez egon zen indarrean. XVII. mendekoa da azken ediktoa: desagertua baitzen jada euskal espeziea.\n2016an berpiztu da Huescako mamua: jakin dugu Gasteizko Udalak kexa formala jarri diola baserritar bati Santa Barbarako merkatuan barazkien izenak eta prezioak euskara hutsean idazteagatik. Udala desenkusatu zen esanez isunik ez diotela jarriko. Baldinbaitere. Izan ere, legeak espainolez jartzera behartzen ditu, eta, nahi izanez gero, euskaraz ere bai. Debeku bikoitza bizi du euskarak gaur egun, askatasuna eta bizikidetza aldarrikatzen diren garai loriatsuotan: Lurralde batzuetan ezin du existitu denon diruaz elikatzen diren erakunde ofizialetan, eta besteetan ezin du bakarrik existitu, alboan espainola izan gabe. To askatasuna eta bizikidetza!\nZazpi mende euskara debekatzen. Ez al dira aspertzen? Ez al dute etsiko? Erantzuna hau da: Ez. Helburua garbi dutelako, estrategia ere bai. Legeak dauzkate eskura, eta lege horiek koertzio bilaka ditzakeen erakunde nagusia, bakarra ezagutzen dena munduan: Estatua.\nHerri bat desagertzea oso zaila da; hemen gaude gu, kili-kolo bada ere. Baina uneak eta uneak daude. Eta bada puntu bat oso arriskutsua dena herri batentzat, atzerako bueltarik gabeko desagertze bidean abiatu dela adierazten duena, eta da etsaiaren mezuak bereganatzen dituenean, mende askotan etsaiak esandakoa errepikatzen hasten denean, adibidez: euskara soberan dagoela. Adibidez: euskarak enbarazu egiten duela. Adibidez: euskara lekutxo bateko hizkuntza dela, ez-unibertsala. Apaingarri ederra dela, baina ez komunikatiboa, transmisiorik merezi ez duena. Eta errua hizkuntzarena dela, lehenik, eta geurea, azkenik. Honela dio Aita semeak kantak, euskaldunek emozio inkontzientez abestu izan dutenak: «Geurea dugu erru guztia, geurea dugu osoan, ez inori ba errua bota Euskal Herria hiltzean». Bere historia ezagutzen ez duen herrian gisako martingalak ohikoak dira.\nBaina euskaldunak eta euskaldunak daude, noski, historia ebatsi zaienen ondoan euskararen historia beltza zuritu nahi dutenak baitaude. Joxe Manuel Odriozolak salatu moduan, Donostia2016k ez du ezer jakin nahi Donostia euskaldunaren minorizazioa erakusteaz, euskararen nazioari eragin dioten etnozidioaz. Ideologia espainolean oinarriturik, minorizatu eta minorizatzaile elkarbizitzaren zubian eskua emanda erakutsi ditu, eta larriago, espainiar minorizatzaileak minorizatu duten hizkuntzaren biktima gisan agertuz. Zenbat prentsaurreko D2016k, alfer-alferrik! Zenbat aukera galdu dominazio baten kronika mahai gainean jartzeko. Benito Lertxundik dioen bezala: «Jakin behar dugu euskaraz ere menperatzen dela herria, inperio ideologia euskaraz ere egiten dela, beti egin izan da, baita gaur ere, eta euskaraz egiten duten horiek dira inperialismoaren abangoardia gaur, gure etxeetan sartzen direlako euskaltzale gisan».\nEta bitartean zertan dabiltza gure politikoak? Atsotitza apur bat behartuz, «jan eta lo, konplizitatean potolo». Ez dute euskara fundamentuz defendatzen, eta bai umil-umil onartzen espainolaren hegemonia, corpus teoriko bat eskaini gabe euskaldunei. Koldo Izagirrek editatzen duen Parlantzua blogean dioten bezala, «alderdi abertzaleek porrot egin dute euskararen enpoderamentuan, hiztegi politiko berrian hain kuttuna duten berba erabiliz». Gehiago erantsiko nuke: haiek gabe gure herria adimentsuagoa izango zatekeen sentipena aspalditik daukat. Esanguratsua da: ekarpenik interesgarrienak politikatik kanpo ari dira sortzen.\nZazpi mende aurkako legeen mende! Legeak, tantaka tantaka, estalaktita baten gisan errealitatea eraikitzen du, hasieran harrigarri irudi lezakeena normal bilakatzen du, natural, gure hizkuntzaren gutxitasun eta gutxiespenarekin egin duen gisan. Ohitzen gara, jadanik ezertaz haserretzen ez den artalde bihurtzeraino, albiste hauek irakurtzera: «Nafarroako Auzitegi Nagusiak bertan behera utzi du Baztango Euskara plana». Negar egiteko moduko tira komikoak irakurtzen ditugu: «Gaurkoa egun handia da, aurkeztu nahi dizuegu hemendik bi urtera Espainiako epaile batek debekatuko duen euskararen plana».\nEz da egia euskara askatasunean eta berdintasunean bizi denik: bi legedi nazional daude bere aurka, espainola eta frantsesa, eta legedi murriztaileak dira, errepresiboak, koertzitiboak, inposizioa bermatzen dutenak. Berdintasunean bizitzeko euskarak konstituzio propioa beharko luke, bere derrigortasuna bermatzeko, konstituzioak ezartzen baitu derrigortasuna, ez autonomia estatutu batek; hau haren menpekoa izanik, eskubideak bermatzen ditu, neurturik eta mugaturik, eta gaizki bermatu, gainera, ez dagoelako eskubiderik derrigortasunik gabe. Denbora da istorio sortzailerik onena, eta gu istorio horiei beste amaiera bat asmatzeko dauden gidoilariak.


HH | Txantxiku Ikastola\nHaur danborrada egubakoitzean ospatuko da\nOñatiko jaiak direla eta, datorren asteko zapatuan, irailaren 21ean, Haurren Danborrada izango da herriko kaleetan zehar. Urteroko ohiturari jarraituz, bezperan, irailaren 20an, egubakoitza, DANBORRADA antolatu dugu goizeko 11:00ak aldera TXANTXIKU IKASTOLAN.\nHaur hezkuntzako 3, 4 eta 5 urtekoak eta Lehen Hezkuntzako 1. zikloko ikasleak San Juan kaletik behera plazaraino joango dira. Ikasle bakoitzak desfilerako danborra etxetik ekarri beharko du. Danborrari gorroak edo txanoak berriz, gelan prestatuko ditugu.\nIrakurri gehiago Haur danborrada egubakoitzean ospatuko da-i buruz\nJoan den ostiralean,hilaren 25ean, Maialen Madina artzaina izan zen gurean. Solasaldi eta denbora tarte bikaina eskaini zigun, bere lana eta bizimodua kontatuz. A zer nolako gozatua hartu genuena!\nEskerrik asko Maialen!\nIrakurri gehiago Artzaintza ezagutzen-i buruz\nGaztaina jana egin genuen\nUdazken kulturalerako antolatutako ekintzen artean, Haur Hezkuntzako irakasleek eta ikasleek gaztaina jana egin genuen ikastolako jolastokian. Izaro, Eneko eta Goizane gure ikaskideen aittaittak, Jose Mari Altubek, lagundu zigun gaztainak erretzeko orduan. Berak danbolin berezia prestatuta, gure ikasleek, hari buelta eta buelta emanez, gaztainak erreten parte hartu ahal izan zuten. Arratsalde pasa bikaina izan zen eta, bide batez, gaztaina ederrak dastatzeko aukera izan genuen. Mila esker Jose Mari egindako lan bikainagatik!!!\nIrakurri gehiago Gaztaina jana egin genuen-i buruz\nIazko ikasturtean hasitako esperientziarekin jarraituz, gure patioko baratzean neguko barazkiak eta loreak landatu ditugu. Aurten ere, 3, 4 eta 5 urteko ikasleek aza, zerba, porru, espinaka... sartu ditugu patioko ontzietan. Eta hemendik aurrera, ureztatu, zaindu eta nola handitzen diren ikusi eta behatuko dugu.\nETA ZUK ERE ZAINDU EZAZU. BEHATU ETA IKUSI BAI, BAINA EZ UKITU!\nIrakurri gehiago HH-ko Ortua-i buruz\nBaratze Urbano Ttipia\n"Jaten duguna garela" aspaldiko kontua da. Baina, ba al dakigu zer jaten dugun? Nondik ote datoz etxean, ikastolan... mahai gainean prest izaten ditugun barazki goxoak? Eta hortik ideia...\nIrakurri gehiago Baratze Urbano Ttipia-i buruz\nUrte bateko haurrok primeran pasatu genuen izotzarekin eta paperarekin jolasean. Ikusi argazkiak!!!\nIrakurri gehiago Urtebetekoak Esperimentatzen-i buruz\n3 urtekoak janariekin\nHHko 3 urteko ikasleak janarien gaia landu dugu. Hau dela eta, hainbat ekintza burutu ditugu hilabete honetan zehar: goiz batean denda ezberdinak bisitatu genituen (arraindegia, harategia eta frutategia), ondoren frutategian erositako marrubi eta platanoekin batido goxo bat prestatu genuen eta azkenik, arratsalde batez Ikastolako jantokian fruten merienda egin genuen.\nIrakurri gehiago 3 urtekoak janariekin-i buruz\n4 urtekoak Aiton-amonekin gelan\nGure aitona-amonei ikastolara etortzeko gonbidapena luzatu ondoren, bi aitona-amonen bisita izan dugu: Nikolas “barberua” eta Kristina “Sillero”.\nBatak zein besteak euren gaztetako kontu eta lanbideei buruz azalpenak eman dizkigute. Adi adi egon gara entzuten eta ikasten.\nESKERRIK ASKO NIKOLAS ETA KRISTINA!\nIrakurri gehiago 4 urtekoak Aiton-amonekin gelan-i buruz\nPRA-PRA, PRA-PRA!!! Badator 4 urtekoen Zirkoa\n2 aurkezle eta 3 domatzaileren esanetara,\neta azkenik pailazoak.\nTXALO ZAPARRADA BAT\nIrakurri gehiago PRA-PRA, PRA-PRA!!! Badator 4 urtekoen Zirkoa-i buruz\n2 urtekoak Arrabolekin\nAurreko astean, 2 urteko neska mutikoak, kolore gorria eta urdina erabiliz arrabola ezberdinekin esperimentatu genuen. Begiratu zein gustura aritu ginen!\nIrakurri gehiago 2 urtekoak Arrabolekin-i buruz


About: Eskolastika Nursiakoa\nEskolastika Nursiakoa (Nursia, 480 inguruan - Montecassinoko abadia, 547 inguruan) kristau lekaimea izan zen, Benedikto Nursiakoaren arreba bikia tradizioaren arabera. Anaiak Montecassinoko abadia sortu ondoren, berak emakumeentzako monasterio bat fundatu zuen handik hurbil, Piumarolan. Eliza katolikoak eta ortodoxoak santutzat gurtzen dute; jaieguna otsailaren 10ean ospatzen da. (eu)\nEskolastika Nursiakoa (eu)


MUNO S.A. da web gune honen erantzulea eta honako dokumentu hau jartzen du erabiltzaileen esku, helburua izanik 34/2002 Legea, Informazioaren Gizartearen eta Merkataritza Elektronikoaren Zerbitzuei buruzkoa (IG-MEZL) betearaztea eta web gunea erabiltzeko baldintzak zeintzuk diren web gunearen erabiltzaile guztiei jakinaraztea.\nWeb gunean sartzeak berekin dakar honako baldintza orokor hauek erreserbarik onartzea; erabiltzaileak, bestalde, baldintzak argi eta garbi ulertzen dituela adierazten du. Erabiltzaileak hitz ematen du web gunea eta bertan eskaintzen diren zerbitzuak ez dituela erabiliko legearen aurkako jarduerak bultzatzeko eta baldintza orokor hauek uneoro errespetatuko dituela. Emaileak web gunerako sarrera edozein momentutan eragotzi ahal izango du, legearen, fede onaren edo baldintza orokor hauen aurkako erabileraren bat antzematen badu.\nEmaileak beretzat gordetzen du web gunean ager daitekeen informazio mota oro aldatzeko eskubidea, erabiltzaileak obligazio horien jakinaren gainean jartzera edo aldez aurretik ohartaraztera behartuta egon gabe; emailearen web gunean argitalpena egitea nahikoa dela ulertzen da.\nErabiltzailearen eta honen harremanen konfiantza hobetzeko asmoz, web gunearen erantzulea den emaileak bere identifikazio datuak eskaintzen dizkie erabiltzaileei.\nIzen Soziala: MUNO S.A.\nEgoitza Soziala: TRENBIDEAREN ZUMARDIA 13-15, BEHEA – 20720 AZKOITIA (GIPUZKOA)\nIFK / IFZ: A20060794\nErregistroan inskribatua: Gipuzkoako Merkataritza Erregistroan inskribatua, Sozietateen Liburuaren 1077. Alea, 33. Folioa, SS-1812 Orria, 6. Inskripzioa,\nDomeinu izena: www.txalonerreka.com\nWebgunearen zerbitzariek automatikoki detektatu ahal izango dituzte erabiltzaileak erabilitako IP helbidea eta domeinu izena. Ordenagailu bat Internetekin konektatzen denean, zenbaki bat esleitzen zaio automatikoki, eta zenbaki horri IP helbide deritzo. Informazio guztia erregistratuta geratzen da behar bezala inskribaturik dagoen zerbitzariaren jarduera fitxategi batean; horrek datuak prozesatzeko aukera ematen du, datu estatistikoak soil-soilik ezagutzeko asmoz: zenbat orri inprimatu diren, web zerbitzuetara zenbat bisita egin diren, bisiten ordena zein den, bisitariak nondik sartzen diren, e.a.\nEmaileak neurri teknikoak eta antolaketa izaerako neurriak hartuko ditu datu pertsonal guztien segurtasuna eta osotasuna bermatzeko, baita datuak ez galtzea, inork ez aldatzea edo/eta baimendu gabeko hirugarrenen esku ez erortzea bermatzeko ere. Webguneak informazioaren segurtasun teknikak erabiltzen ditu; industrian, oro har, zabal onartuta dauden teknikak dira, esaterako, firewallak, sarrerak kontrolatzeko prozedurak eta mekanismo kriptografikoak, baimenik gabeko inork datuetara sartzerik izan ez dezan. Helburu hauek lortzeko, erabiltzaileak/bezeroak onartu egiten du emaileak datuak lortzea, dagozkion sarrera kontrolak egiaztatzearen ondorioetarako.\nEmaileak bere web gunean argitaratutako informaziotik erator daitekeen erantzukizun mota orotatik bere burua salbuesten du, baldin eta informazioa manipulatua izan bada edota berarekin zerikusirik ez duen hirugarren batek (esaterako, foroetan, txatetan, blogetan, iruzkinetan, e.a.) sartutako informazioa bada. Hala ere, IG-MEZLean ezarritakoa betez, emaileak bere burua jartzen du erabiltzaile, agintari eta segurtasun indar guztien esku, estatuko edo nazioarteko legeriaren eragozgarriak edo aurkakoak izan litezkeen edukiak edota hirugarrenen eskubideak, morala eta ordena publikoa eragotz litzaketen edukiak ezabatuz, blokeatuz edo/eta, beharrezkoa izanez gero, agintari eskudunak egitateen jakinaren gainean jarriz.\nErabiltzaileak uste izango balu webgunean era horretako edukiren bat egon daitekeela, arren eskatzen zaio webgunearen administratzaileari horren berri eman diezaiola.\nWebgune hau aztertua eta probatua izan da, zuzen funtziona dezan. Printzipioz, urteko 365 egunetan eta eguneko 24 orduetan zuzen ibiliko dela ziurta daiteke. Hala ere, emaileak ez du baztertzen programazio akats batzuk gertatzea edo ezinbesteko kausa batzuk gertatzea, hala nola hondamendi naturalak, grebak eta webgunean sartzea ezinezko bilaka dezaketen antzeko zirkunstantziak.\nWebgune honekin edota bertan garatzen diren jarduerekin lotura duten gatazka edo arazo guztiak ebazteko, Espainiako legeria aplikatuko da, bi alderdiak horrekin ados agertzen dira, eta webgunea erabiltzeak ekar ditzakeen gatazkak edo webgunea erabiltzearekin zerikusia duten auziak ebazteko, GIPUZKOAKO Epaitegi eta Auzitegietara joko da.


Athletic Club VS RCD Espanyol 6/4/2008 | Athletic Clubeko Webgune Ofiziala\n6/4/2008 - 17:00\nAthletic Clubek 1-Espanyolek 0: Lasaitasuna eskura\nAthletic Clubek bolada onari eutsi dio Espanyol 1-0 mendean hartuz Garmendiak lehen zatian egin duen…\nAthletic Clubek bolada onari eutsi dio Espanyol 1-0 mendean hartuz Garmendiak lehen zatian egin duen gol bikainari esker eta lasaitasuna eskura daukagunez gero, hamar puntu jaitsiera postuetara eta zortzigarren tokian sailkapenean, gora begiratzeko aukera begibistan dago azken zazpi jardunaldiei begira. UEFA ez bada, Intertotoko postua, zazpigarrena, zain dago eta borroka zaila bezain polita izango da.\nGora begiratzeko ezinbestekoa izango da talde izaten segitzea, jada arerio zuzena denaren aurka gaur gertatu den bezala. Espanyolek 36 puntu egin ditu lehen itzulian eta bigarreneko ibilbide kaxkarrari amaiera emateko asmoz etorri da San Mamesera. Aitzitik talde sendo bat, zer egiten duen dakiela eta falta zaiona jardunaldi jardunaldi ikasten diharduena, halabeharrez batzutan. Argi dago bigarren zatian arazoak izan dituela Athleticek, baina argi dago neurri berberan zeozergatik izango dela gure taldea gol gutxien jaso duena Liga honetan. Izpiritu horretaz kutsaturik edo, zaleek ulertu dute zein garrantzitsua zen gaur irabaztea, eta ez bakarrik hiru puntuengatik, baizik eta puntuak baino haratago zihoan esanahiarengatik, hau da, bazen garaia azken bi denboraldiotako bildurrari agur esateko gure Athleticek, sasi guztien gainetik, ahalmena daukalako gauza gehiago egiteko.\nOrekatua hasi da lehia, baina Athleticek askozaz hobeto mugitzen zuen baloia eta askozaz gehiago hurbiltzen zen Kameniren inguruan. Eta San Mames gotorlekua bilakatzen ari denez, lehendabiziko aukera garbian lortu du gola Athleticek. Hamahirugarren minutuan Gabilondok pase bikaina bidali du arearen bihotzera eta bertatik sartu da Garmendia burukada bikaina sareetara bidaltzeko. Getaferen aurkako partidako ia kokapen bera, ate bera… baina kasu honetan zorionez atezaina agertu barik. Bat eta zero eta Athleticek segitu du bere jokoa egiten partida nahasten zen bitartean. Espanyolek ez ei du baloia kanpora botatzen epailea jokua gelditu arte, baina dirudienez eskatu eskatzen diote aurkariari kanpora botatzea eta egoera horrek sutan jarri du harmaila… Katedralean egiten zuen bere debutaren egunean dena eta gehiago seinalatzen zuen epaileak lagunduta.\nEspanyolek ez zuen inolaz ere arriskurik sortzen eta Athletic Clubek, su-etenik gabe, presio ona egiten zuen eta hegal batetik bestera baloia ondo mugitzen. Javi Martinezek aukera paregabea izan du 27. minutuan Garmendiaren baloia jaso eta gero, baina lekutara jaurti du. Yeste, lesionaturik, joan da eta Muñoz sartu da bere ordez 36. minutuan. Hortik gutxira Espanyolek izan du lehen zatiko abagune bakarra, baina ez nolanahikoa Rufetek zutoinera jaurti baitu 39. minutuan. Jokaldi isolatuak gogora ekarri egin du Espanyolen kalitateak, baina Athleticek aukera paregabea izan du partida bideratuta uzteko atsedenaldira joan baino lehen. Susaeta geratu da bakar bakarrik Kameniren aurrean eta behin engainatuz gero, atezaina beste aldera bota da eta, gehiegi gurutzatu du baloia.\nBigarren zatian hegalak zeharo aldatu ditu Valverdek: Coro Rufeteren ordez eta Riera Valdoren ordez. Bisitariek erasora jo dute eta Tamudoren jaurtiketa harrapatu du Armandok 53. minutuan, Llorentek 56. minutuan buruz langara bere burukada bidali duen arren. Hortik gutxira Etxeberria sartu da Garmendiaren ordez, baina eskema ez dute aldatu zurigorriek. Partidako ordua bete denean Iraolak ezin izan du behar bezala baloia laga, baina Rieraren ahalegina ezerezean utzi du Ociok atepean, baloia kornerrera bidaliz. Riera saiatu da faltaz ere baina Armando ondo kokatuta zegoen.\nKoikilik hartu du Del Hornoren tokia 67. minutuan, txartela baitzeukan eta Espanyol ere bere hegaletik lan handia ematen ziolako Athletic Cluberi. Llorentek, falta alde gora falta kontra behera, beste aukera berri bat izan du 68. minutuan, baina kanpora jaurti du ezkerrez. Athleticek ondo eusten zion partidari, baina Susaetak penalti garbia egin du 73. minutuan Tamudori. Tamudok berak lekutara bidali du jaurtiketa eta une horretan garaipena gertuago ikusi da.\nZurigorriek arnasa hartu dute lerroak apur bat aurreratu eta baloia eduki. Martinezek jaurti du gora 85. minutuan eta Llorenteri, arrazoi osoz, baliogabetu diote gola 92. minutuan, jokoz kanpo zela. Espanyol saiatu da amaitu arte, baina Cororen ahalegina antzua izan da azken unean. Azkenik helburua lortuta dirudi, lasaitasuna bilatzen baitzen azken urteotako ibilbide kaxkarraren ostean, klub askok urtez urte nahiko luketena, baina agi denez, batzuentzat berria da gure filosofiarekin gerra ematea. Guretzako ez.


Asteazkenean Europari buruzko hiltzaldia Pernando Barrenarekin - - Tolosaldeko ataria\nAsteazkenean Europari buruzko hiltzaldia Pernando Barrenarekin\nEH BILDU Amasa Villabona 2019-05-21 11:01\nAsteazken honetan 19:00etan Txistulari plazan "Zertara goaz Europara?" hitzaldia eskainiko du Pernando Barrenak, Europar parlamenturako EH Bilduko hautagaiak.\nIgandeko hauteskundeetan Europar parlamentuko ordezkariak ere aukeratzen dira eta EH Bildu "Orain Errepublikak" koalizioarekin aurkezten da. Kataluniar eta galiziar independentistekin (ERC eta BNG) eta estatuko beste hainbat indar subiranistekin (kanariarrak, asturiarrak, aragoitarrak...) batera, Europar Parlamentuan nazioen erabakitzeko eskubidea defendatzen dugunon ahotsa ozenago entzutea da gure helburua.\nAipamen berezia egin nahi genioke Oriol Junqueras, Orain Errepublikak koalizioaren zerrendaburuari. Herriari hitza emateagatik kartzelan giltzapeturik daukate, espainiar estatuaren errepresioaren eta demokrazia faltaren adibide bikaina. Beraz, oso garrantzitsua da Oriol, Pernando eta Orain Errepublikak koalizioko ahalik eta ordezkari gehien Europar parlamentuan izatea.\nIgandean bozkatu EH Bildu, bozkatu Orain Errepublikak!


33,00 €zerga barne.\nOrdena aurretik 21 ordu eta 50 minutu eta jaso ezazu artean og. 27 eta al. 1 batera DHL / UPS - America\n2Kg trapuak% 100 kotoia berezia poloniako, etortzen dira trapuak 1 metro karratu banakako. Dozenaka trapuak leuntzeko 2 kilo pisu.\nIdeal garbiketa-prozesuan eta leunketa piezak ondoren pintura.


Kirmen Uriberen "tartea" bideoan\tBerriak\t- Irakurlearen Tartea\tAsapala-k idatzia\tigandea, 2009 urtarrilak 04. 18:05\tLehengo abenduaren 18an Kirmen Uribe izan genuen Irakurlearen Tartean. Katixa Agirrek gidatuta ordubete luze jardun zuen Bilbao-New York-Bilbao eleberria eta ingurukoez. Saioa bideoan grabatu genuen, eta bertaratu ezin bazenuen edo han egon eta saioan esandakoak gogoratu nahi badituzu hemen daukazu hiru ataletan banatuta:Kirmen Uribe Irakurlearen Tartean (I) from asapala on Vimeo. Kirmen Uribe Irakurlearen Tartean (II) from asapala on Vimeo. Kirmen Uribe Irakurlearen Tartean (III) from asapala on Vimeo.\nKirmen Uribe Irakurlearen Tartean\tBerriak\t- Irakurlearen Tartea\tAsapala-k idatzia\tasteartea, 2008 abenduak 09. 04:07\tAbenduaren 18an, eguena, arrastiko 20:00etan Txurdinagako AEKn. “Bitartean heldu eskutik” (Espainiako kritika saria 2002) poesia liburu arrakastatsuaren ostean haize berria dakar Kirmen Uriberen (Ondarroa 1970) azken liburuak. Kontagintza-mota ohikoak alde batera utzita, autofikzioaren bidetik jo du bere lehenengo eleberri hau idaztean, errealitateko datuak material literario moduan erabiliz, fikzioaren baliabideen bitartez historia ere istorio bihurtuz eta egilea bera bere kontakizunaren objektu bihurtuz. Loiun abiatu eta JFK aireportura iristen den hegazkin-bidaia bat da, berez, Bilbao-New York-Bilbao eleberri hau. Baina, hegaldiarekin batera, hiru belaunaldiren historia kontatzen zaigu: aitona-amonei dagokien gerraurrekoa, gurasoen sasoiko frankismoarena, eta idazlearena berarena, XIX. mendean hasi eta XXI.eraino doan epopeia txiki baten moduan; batetik besterako lokarri, Aurelio Artetaren koadro bat, eta haren inguruko gorabeherak. Ondo etorri Irakurlearen Tartearen 7. ediziora!!!\nIrakurlearen Tartea: 50. saioa\tBerriak\t- Irakurlearen Tartea\tAsapala-k idatzia\tigandea, 2008 ekainak 08. 14:54\t“Bada dioenik erdal hiria dela Bilbo, euskara elementu arrotza dela berton…” horrela hasi dute Aitor eta Pedro Zuberogoitia anaiek “BERTAN Bilbo” izeneko saia-kera. Lan honen asmoa beste bat da, ordea. Bilboren euskalduntasunari buruz nagusitu izan ohi den azaleko begirada murriztaile/folklorizatzailearen gainetik, saiakera honen helburu nagusia da ezagutaraztea Bilbo eta euskara kidetzen dituzten zenbait faktore garrantzitsu.\nJoxi Basterretxea Irakurlearen Tartean\tBerriak\t- Irakurlearen Tartea\tAsapala-k idatzia\tastelehena, 2008 maiatzak 19. 18:05\tJoxi Basterretxeak (Galdakao, 1959) Agustin Zubikarai nobela laburren 2007ko saria irabazi zuen “Mandatarien Gerra” (Elkar) liburuarekin; “Espainiako Gerra Zibileko pasadizo ilun bat. Beste bat. 1938ko ekainean, Errepublikak galdua du Ebroko bataila, baina Pirinio Zentralean, tropa leialen 43. dibisioak gogor eusten dio frankisten erasoari. Egoera horretan, isilpeko mandatari bat abiatzen da Hendaiatik Bielsara, diruz beteriko poltsa bat eta eginkizun ezkutu bat daramatzala” horrelaxe laburbiltzen dio irakurleari liburuaren kontrazalak ikusteko zer topatuko duen gerran kokaturiko baina gerraz berba egiten ez duen liburu honetan. Maiatzaren 28an, eguastena, arrastiko 8etan Santutxuko AEKn (Arbidea 21, Txurdinaga). Uxue Alberdik moderatuko du berbaldia. << Hasiera < Aurrekoa 1 2 3 Hurrengoa > Amaiera >>\tOrria 3 Zenbatetik 3\tAgenda


Independentzia ABIAN – Igorre sarean\nigorresarean\tARRATIA NEWS,SAREAN AURKITUA\t 2016/05/08 2016/05/14 0 Minutes\nAsanblada eta ekitaldia egin dauz gaur Durangon Ezker Abertzaleak. ABIAN prozesuari amaiera emoteko.\nHemen irakurri ahal dozue Marije Fullaondo eta Igor Arroyoren berbak.\nTxosten definitiboa hemen ikusi eta jaitsi zeinkie.\nArgitaratuta 2016/05/08 2016/05/14\nPrevious Post Maiatzaren Lehenean, 18 mobilizazio, 11 aldarrikapen eta #langileokmartxan\nNext Post Arratiako Ezker Abertzaleak asanblada egingo dau eguaztenean Igorren #abian


FARCeko gerrillari ohi talde batek borroka etapa berri bat iragarri du | Mundua | Berria\nNoiz sortua: 2019-08-29 07:40:52\nFARCeko gerrillari ohi talde batek borroka etapa berri bat iragarri du\nBideo batean ageri dira hainbat buruzagi ohi, armak eskuan. Horien artean dira Ivan Marquez eta Jesus Santrich buruzagi ohiak. Borrokarako borondatea dagoen artean, irabazteko esperantza egongo da, dio atzean ageri duten leloak.\nFARC gerrillako burutzat jotako Ivan Marquez, Jesus Santrich, El Paisa eta beste hainbat gerrillari ohik egin dute iragarpena, ordu erditik gorako bideo batean: "borroka etapa berri bat" hasiko dute. "Munduari iragartzen diogu bigarren Marquetalia hasi dela, munduko herriek zapalkuntzaren kontra altxatzeko duten eskubide unibertsalean oinarrituta", esan dute bideoan. Marquetalia lurraldean sortu ziren FARC Kolonbiako Indar Armatu Iraultzaileak, 1964an. 2016an, bake akordioa sinatu zuten Kolonbiako Gobernuarekin, Habanan.\n"[Kolonbiako] Estatuak Habanako bake akordioari egindako traizioaren erantzuna da gerrillan borrokan jarraitzea", esan du Marquezek bideoan. Bera izan zen Habanako negoziazio taldeko buruetako bat, eta, iazko apirilean, gerrillari ohientzako Miravalle eremura joan zen. Han ikusi zuten azkenengoz. Santrich, berriz, preso egon da azken hilabeteetan; haren arabera, "azpijoko judizial" baten ondorioz. Maiatzean utzi zuten aske, baina hura berriz atxilo hartzeko agindu zuen uztailean Kolonbiako Auzitegi Gorenak.\nGaurko adierazpenean, ziurtatu dute ELN gerrillarekin aliantzak lortu nahi dituztela.\n"Inoiz ez gintuzten ideologikoki garaitu, ez eta porrotera eraman", esan du Marquezek bideoan: "Horregatik, borrokak jarraitzen du. Historiak bere orrialdeetan kontatuko du armak berriz hartzera behartu gintuztela". FARCen irudia eta siglak mantendu dituzte buruzagi ohiek gaurko adierazpenean, eta FARC, Ejército del Pueblo izenarekin sinatu dute zabaldutako agiria. 2016ko azaroan sinatu zuten Habanako bake akordioa, "gerrillaren armagabetze inozo bat, hutsaren truke" egindakoa, Marquezen hitzetan.\n"500 lider eta 150 gerrillari ohi hil dituzte"\nGogora ekarri dute, gainera, buruzagi sozialen eta gerrillari ohien aurkako hilketak ez dituztela eten, eta Kolonbiako Gobernuari egotzi diote sinatutako bete ez izana. "Bi urtean, mugimendu sozialetako 500 lider baino gehiago hil dituzte, eta 150 baino gehiago gerrillari ohi hil dira, Estatuaren indiferentziaren eta utzikeriaren erdian". "Tranpa eta traizio horiek guztiek" horrek eraman dituzte erabakia hartzera, gerrillarien hitzetan: "Estatuak konpromisoak ez betetzeak, azpijoko judizialak eta segurtasunik ez juridikoak, mendira itzultzera behartu gaituzte".\nIgandean, Ruben Zamora FARC alderdiko hautagaiaren aurkako erasoa egin zuten, esaterako: bizkartzainak atxiki, haren autoari su eman, eta bozekin lotutako eskaerekin mehatxatu zutela salatu zuen.\nHaien hitzetan, "modalitate operatibo berri bat" ezagutuko du Kolonbiako Estatuak. "Erasoei erantzungo diegu bakarrik. Ez dugu klase haurrideen artean geure artean elkar hiltzen jarraituko, oligarkia lotsagabe batek gure patua manipulatzen eta bere burua gero eta gehiago aberasten jarrai dezan, pobrezia publikoaren eta gerraren etekinen kontura". Ziurtatu dutenez, ez dituzte helburu izango "herri interesak errespetatzen" dituzten polizia eta soldaduak. Aldiz, azaldu dute "oligarkia baztertzaile eta ustel horren, mafioso eta biolento horren" aurka egingo dutela: "Uste dute herrialde baten etorkizunerako atea itxita eduki dezaketela".\nFARC alderdiaren adierazpena, atzo\nAtzo bertan, FARC Herriaren Indar Alternatibo Iraultzailea alderdiak adierazpen bat atera zuen, "bakea eraikitzen jarraitzera" dei eginez herritarrei. "Berresten dugu gure xede sozial eta politikoak nahi duela demokrazia zabaldu eta kualifikatzea, Bakea eraikitzeko zutabe gisa. Horrek gizarte osoaren parte hartzea eskatzen du, eta aurrera egitea Justizia Soziala ekarriko duen Bakean, Adiskidetzea eraikitzen, horrela, Bakearen aldeko jendearen desio bateratuari erantzuteko".\n[Elkarrizketa: 2018-11-25] Victoria Sandino: «Gobernuak ez du motiborik ezer ospatzeko; eta guk ere… askorik ez»


Nola ikasi Kimika Kuantikoa izutu gabe: Aurpegia ala gurutzea?\nImajinatu lagun batekin zaudela, eta elkarrekin afaltzeko gelditu zaretela. Zure lagunak jatetxe bat nahi du, eta zuk bertze bat, eta ez dago modurik adosteko. Txikitan, horrelako egoerak anitzetan txanpon batekin konpontzen ziren. "Aurpegia ala gurutzea?". Irabazten zuenak erabakitzen zuen. Denbora luzez, antzera ibili ziren zientzialariak argiaren naturaren inguruan: "Uhina ala partikula?". Batzuk uhina, bertze batzuk partikula... nork arrazoi? 3 mendeetako eztabaiden ostean, nork arrazoi? Ez batzuk ez besteak. Ala denak. Azken finean, argia uhina eta partikula da, biak. Baina ez bakarrik argia...\nDuela egun batzuk Norteko Ferrokarrila irratsaioan egon nintzen honen inguruan aritzeko. Gaia gustoko dut, eta Willyk gonbidatuta poz-pozik joaten natzaio bixitan. Berak, ordea, oraingoan tranpatxoa jarrita zidan. Nahi zuen nik saioaren izenburua jartzea... Nik zera esan nion (irudian ikusten den moduan) "mikroen aurrean esandakoak aginduko du". Kasu egin zidan ala ez jakiteko, audioa entzun beharko duzue.\nPartikulak eta uhinak, biak erantzun\nNork publikatuta: anonimo Ordua 22:32\n#dazientziat eta #KulturaZientifikoa


Elkarrizketa: Gorka Urbizu. (Berri Txarrak taldeko abeslaria): Dokumentalarekin rock talde baten parte izateak zer suposatzen duen erakusten dugu - Euskonews\nZertarako Amestu beraien kantu baten izena izateaz gain, dokumental berriaren izena ere bada. Berri Txarrak taldeak azken bi urteetan egindako lana jaso du eta ez da zuzeneko abestiez osatutako lan bat soilik. Hori, Gorkak azaldu digun bezala, estra bezala eskaintzen digute. Lan berriak taldekideengana gerturatzen gaitu, hogeita bost hilabeteetako abenturak, taldekideek berez duten gizatasuna denoi helaraziz. Abenduaren 4ean Donostiako Fnac dendan aurkeztuko dute, eta Durangoko azokan aurkitu ahal izango dugu lan ikusgarri hau.\nBerri Txarrak Zertarako Amestu dokumentalean. Noiz hasi zineten prestatzen?\nUdan –espresuki dokumentalerako emanaldi batetan– birako azkeneko kontzertua eman genuen Gernikan. Baina aurretik bi urte hauetan zehar grabatu ditugunak begiratu, eta hautatu egin behar izan ditugu. Gu ez gara joan kamara profesional batekin irudiak hartzera, guk geuk ateratako irudiak dira bira horretan hartutakoak Hala ere, Ibon Antu?ano zuzendariak lan txukuna egin du eta polita geratu dela pentsatzen dut.\nZer aurkituko dugu bertan ?\nAzken bi urte laburbildu nahi izan ditugu hirurogeita hamar minutu inguruko dokumental honetan. Baina ez soilik laburpen lan bat, pelikula forma eman diogu. Azken batean, sortze lan bat egin da, laukote izatetik hiruko izatera pasatu gineko momentuak, Jaio.Musika.Hil sortu zenekoak, Kansasen (AEB) egindako nahasketak eta azken bira erraldoia erakusteko.\nEta gustura geratu al zarete?\nBai, bai. Hala ere, oso zorrotzak gara gure buruarekin eta beti pentsatzen dugu hobeto egin genezakeela... Baina uste dut oso itxura polita duela. Ez da erraza izan, gauza asko gertatu baitira bi urte hauetan.\nTaldea ezagutzeko aukera izango dugu, beraz.\nBai. Baina ez da soilik taldearen inguruko dokumental bat. Hau da, rock talde batean egoteak zer suposatzen duen ere azaltzen da, alde humanoagoa erakusten da. Uste dut hori dela dokumentaleko gauzarik politena.\nBeraz zuen irudia aldatuko zaigu?\nEgia esan gu oso lotsatiak gara eta intimitate pixka bat galduko dugu akaso... Baina ez da txarra! (Barre). Baina ez da izango lorpen erakustaldi bat, denetatik agertuko da dokumentalean, hau da, momentu gogorrak ere bizi ditugula, adibidez.\nDokumentala bai, baina musika ere izango du, ezta?\nBai. Zuzeneko baten zatitxo bat jarri dugu dokumentalean, baina gehigarri bezala. Normalean taldeek alderantziz egiten dute; hau da, zuzenekoa grabatu eta estra bezala making–off txiki bat jarri, esaterako.\nHamabi kantu sartu dituzue...\nBai, gure kantu guztien lagin bat da eta sentimentalki aukeratu ditugu batez ere. Normalean zuzenekoak grabatzen direnean hutsak–eta konpondu egiten dira ekoizpenean. Guk ez dugu horrelakorik egin eta oker eta guzti erakutsiko ditugu abestiak, garen bezalakoak azalduz: letrak ahazten zaizkigula...\nKontinente ezberdinetan ibili zarete. Zer moduz?\nEuropatik kanpo lehenengoz aritu gara, berria izan da eta ez geneukan aurreikuspenik. Europan bertan ikusi dugu gure jarraitzaile sarea osatzen ari garela. Rise Against talde amerikarrarekin bira egin genuen eta horrek lagundu du. Baina Mexiko eta Nikaraguan, esaterako, Internet edota musika aldizkariengatik ezagutzen gaituztela konturatu ginen. Jendeak entzuna zuen Berri Txarraki buruz, bazekizkiten kantu batzuk...\nOso desberdina da, eta kulturalki ere oso bestelakoa. Hala ere, erraz hitz egiten da kontinenteari buruz, baina han egonda ikusi dugu Japon eta Tokioko entzuleen artean esaterako, aldaketak ematen direla.\nBide batez, turismorik egin al duzue?\nZertxobait, baina ez dugu normalean astirik izaten. Japonen lauzpabost egun izan genituen libre. Baina Europan jo dugunetan ez dugu denborarik izan. Kontzertu ostean lo pixka bat egin eta furgonetara zazpi orduz hurrengo tokira iritsi arte!\nMundua txikia da... Euskaldunekin topo egin al duzue?\nNoski! Ikasketak, lanak edota beste arrazoiren batengatik kanpoan dauden batzuekin egin dugu topo, Europan eta Erdialdeko Amerikan batez ere. Asian bakarra ikusi genuen, Japonen.\nHorrenbeste denboran, anekdotaren bat edo beste izango duzue kontatzeko...\nBai, egia da, eta dokumentalean ere ikusi ahalko dituzue. Baina bereziena Zurichen eman zen. Maiatzaren 1ean kalean kontzertua ematen ari ginen eta poliziaren karga jasan genuen. Izan ere, manifestazio antzerako bat zegoen eta eztanda egin eta poliziak karga egin zuen.\nAtseden hartzeko garaia izan behar zuen oraingoak, baina dokumentalarekin ezin izan dugu. Ez dugu zuzenekorik eman, hurrengo (hitzordua Hatortxu Rock–en izango da). Eta gero, ez dakit, baina nahikoa kontzertu eman ditugu azken bi urteetan eta atseden hartu behar dugu. Gainera, jendeak ere oxigenatu beharra izango du....(barre) Bestalde, konposatzen hasi nahi dugu.\nGaiz aldatuta, zer iruditzen zaizu Durangoko Azoka?\nNi txikitatik joan izan naiz eta xarma berezia du. Baina egia da bi alderdiak dituela. Hau da, ongi dago jendeak urtean lauzpabost egunetan zehar kulturari bultzada ematea. Kritikagarria da, bestalde, urte guztian zehar ez zaiola modu berdinez begiratzen kulturari, ez zaio garrantzia berdina ematen. Gainera, askotan zirko bat ematen du eta “durangitis” horrek ez nau horrenbeste erakartzen. Baina gutxienez aitzakia horrekin disko eta liburuetara gerturatzea lortzen badugu, ez da gutxi! Hortik kanpo, lan egin beharko dugula pentsatuz beti ere. Gorka Urbizu (1977ko maiatzaren 31a) Lekunberrikoa da Gorka eta Berri Txarrak taldean abestu eta gitarra jotzen du. Baina badaki soinua eta pianoa jotzen ere. Talde nafarrak milaka kilometro ditu soinean, Europa, Asia eta Amerikatik zehar ibili baita. Peiremans taldean ere entzun dugu nafarra.


Blog Mateguay bloga: Wiris quizzes collection, orain euskaraz ere bai\nWiris quizzes collection, orain euskaraz ere bai\nMoodle-n matematika lantzeko itzelezko laguntza eskaintzen digu Wiris-ek: formula editore bat oso modu intuitiboan edozein adierazpen matematiko txertatzen laguntzen diguna, eta WIRIS CAS kalkulu matematikorako plataforma. Orain gainera, beste aukera bat dugu: WIRIS QUIZZES.\nWiris Quizzes plugin bat da Moodle galdetegiak hobetzen dituena, batipat matematika arloan gabiltzanontzako. Galderetan, hauexek gehitu ditzakegu:\nAldakorrak diren aldagaiak, ausaz balioz aldatzen direnak (polinomioak, matrizeak, adierazpen grafikoak...)\nGalderen ebaluatze automatikoa egin dezake Wiris-ek berak\nErantzunak emateko formula editorea izango dute ikasleek\nAdierazpen grafikoak 2D-n eta 3D-n\nHonekin batera, badago Collection atal bat. Bertan, hainbat herrialdetako irakasleek beraien galdetegiak guztiokin partekatu nahi izan dituzte. Ariketak eta bere algoritmoak ikusteaz gain, gure ordenagailura jaitsi, eta ondoren, gure Moodle ikastaroetan txerta ditzakegu.\nAtzotik euskaraz ere baditugu 14 ariketa, Bilboko San Inazio BHIko 1DBHko ikasleentzat prestatu direnak.\nAnimatu nahi zaitugu WirisQuizz ezagutzera, eta egiten dituzun jarduerak denekin partekatzera. Zer egin behar den galdera horiek partekatzeko? Esportatu ezazu zure galdera multzoa Moodle XML formatuan, eta collection@wiris.com helbidera bidali.\nMoodle euskaraz (Eider Antxustegi-Etxarte): Matematika eta Moodle sitea\nWiris euskaraz (Marisa Berdasco): Matematika eta Wiris sitea\nPublicado por JM López en 8:30\nEtiketak/////Etiquetas Baliabideak, Matematika, Moodle, Quizzes, Wiris\n19/4/12 9:41 a. m.


Errentak kalkulatzeko erregelak\nZer laguntzaerrentak kalkulatzeko erregelakhartu:\nAldizkako errentak (soldatak, pentsioak, alokairuak, interesak, kontratua iraungi kalte-ordainaren zenbatekoa legezko gaindituko duen bitartean), adieraz ezazu zein jasotako errenten zenbatekoa 12 eskaera egin aurreko hilabetean.\nOrdainketa bakarrean jasotako errentak (lan-kontratua amaitzeagatik jasotako kalte-ordainen zenbatekoa legezko kalte-ordainetik gorako, alegia, loteriako sariak …), idatzi horietan jasotako zenbatekoa 12 eskaera egin aurreko hilabetean.\nOndasun higiezinak besterentzea gertatuz gero, ohiko etxebizitza izan ezik, kapital higikorraren etekinak, pentsio plan berria, eta errendimenduaren arabera idatzi 12 eskaera aurkeztu aurreko hilabetekoa, eskualdaketa prezioaren arteko diferentziaren arabera, eta ERRENTA aitorpena edo eskuraketa egin den urteko ondare irabazi garbia.\nEskuratutako beste ondare-irabazi batzuk ditu 12 hilabete lehenagoko eskaera bete eta ondare-galeraren arteko aldea irabazia lortu den zenbatekoa.\nEskaera egiteko unean ez du ondare ondasun, inbertsio mobiliario eta inmobiliarioko funtsak, funtsak edo beste edozein forma edo jubilazio planetatik kapital inbertsio; etxebizitza okupatu ohi duenak izan ezik; izan ere, ondasunak eta errentak zenbatuta, bada bestelako errentak, “ ”, emaitzako kopurua 50 legezko interesa indarreko urteko% (bai balioari (dirua, hondoa edo plana.


Uribe Butroeko berbalagun: uztaila 2019\nEuskaraz bizi nahi dugunon bloga\nUztailaren azken eguna dugu gaur, hala ere, guk hemen jarraituko dugu, hau da, hondartzan, barnetegian, mendian, euskaltegian, lanean, jaietan, atzerrian, etxe ondoan...\nIrailean berrituta itzuliko gara.\nUztailaren laugarren asteazkena etorri zen, eta berarekin batera Bakioko Berbalagunak herriari eskaini zion laugarren ekintza. Laugarren horretan agian ausartegia izan ginen, eta akro yoga saioa antolatu genuen hondartzan bertan.\nEnbatak aurre eginez, handik ez zuen inork alde egin, era horretan, guztiok probatu nahi izan genuen kirol hau, eta egiatan, guztiok galdetzen genion gure buruari ea kapaz izango ginen gure beldurrak baztertzeko eta oreka gurea egiteko.\nHasieran umeak izan ziren protagonistak, eta haiek aurre hartu zuten.\nMendia, tronoa, txoria, bola, hegazkina, eta hainbat posizio ikasi genituen, baita barneratu ere. Hala eta guztiz ere, hemendik aurrera etxean entrenatu beharko ditugu, irabazi dugun "propiozepzio" hori ez galtzeko.\nEgia da, han bazirela profesionalak, ondorioz, ausardiak eta orekak ez zeukaten misteriorik haientzat. Zur eta lur geratu ginen duten abileziarekin.\nHala ere, guk ere sensatsio berri horiek dastatu nahi izan genituen, eta ez ginen atzean geratu, izan ere, Borjari esker hegal egin genuen behin eta berriro, eta maitemindu ginen kirol honekin.\nEskerrik asko Iratxe, benetan plazer handia izan zen zurekin egotea. Eskerrik asko etorri zineten guztioi, "Bilboko kuadrila" osoari, egin zenuten ahalegina txalotu behar dugu. Biba zuek! Bihotz bihotzez, mila esker.\nPortzierto, Soraia, zorionak, zuri opariak egin beharrean, zuk egin zenigun oparia ederra izan zen.\nHoriek horrela, aurtengo egutegia amaitutzat eman behar dugu, baina berbalagun taldeak asteartero jarraituko du biltzen.\nIzugarrizko gozamena izan da niretzat zuekin arratsalde hauek partekatzea, eta espero dut datorren urtean, zuek eta beste batzuk ere, guregana etortzea.\nBien bitartean, bizi euskaraz eta ondo izan.\nTatatachaaaaaan hau bai magia!!!!!!\nUztaileko asteazken guztietan bezala, hirugarrenez, Bakioko Berbalagunak ekintza berezia eskaini zien bertokoei eta baita udatiarrei ere. Era horretan, atzokoa parada ederra izan genuen Imanol Ituiñori esker, hain zuzen ere.\nBilboko mago honek Magia Parrastan!!! deritzon ikuskizuna egin zuen kaian, eta han bildu ginen guztiok bidaia zoragarria egin genuen.\nBaina, zer zen hura? Txori bat? Hegazkin bat? Superman? Ez! Magia parrastan ! Baina...zer demontre da Magia parrastan? bada magia etengabe, a tutiplen!\nEspektakulu parte-hartzaile, dinamiko eta magikoa. Ikuskizun familiarra, guraso eta seme-alabentzako aproposa izan zen atzokoa! Eta horrela gozatu genuen guk!!!!\nKartek, bolatxoek, sokek, agerpenek eta desagerpenek hartu zuten protagonismoa, noski hori guztia umorez josita. Horiek horrela, gure barreak hondartzan ere entzun ziren, hain ondo pasa genuen eta!\nIzan ere, inor ez zen geratu hotz, eta han bildu ginen guztiok, eta baginen ehun lagun baino gehiago, parte hartu genuen, batzuek oholtzan eta beste batzuek txistuka eta magoaren trukoak txalotzen, eta gehienok zur eta lur geratu ginen magoaren trukoak asmatu ezinik.\nZorionak Imanol, aho bete hortz utzi gintuzun.\nPortzierto publikoaren artean oso oso pertsona ezagunak ikusi genituen, eta Berbalagunak antolatzen duen ekintza osagarri honetan parte hartu zuten.\nBerbalagunekin, on egin!!!!\nBakioko Berbalagunak antolatutako ekintzarekin hitzordua izan genuen atzo arratsaldean, uztaileko 2.ena, hain zuzen ere. Hasieran ematen ez bazuen ere, astiro-astiro, eta usainaren erakargarritasunaren poderioz, jendetsu bilakatu zen ekintza.\nAdi ibili ginen jakiteko zenbat irin, zenbat ur, zenbat gatz bota behar genuen ore bikaina sortzeko. Baina erraza izan zen geneukan chefarekin, era horretan, aditua da oso Alberto, gure talogilea, izan ere, eskarmentu handikoa, beraz, ez zegoen lekurik han porrot egiteko.\nPixkana-pixkana orea mamitu genuen, hasieran umeek hartu zuten protagonismoa, eta haiek landu zuten, bitartean guztiok egonagarrian genbiltzan, egin ere egin nahi baikenuen.\nAzkenean, nagusion unea heldu zen, eta, A ze poza!!!!\nBarrearekin batera erritmoa markatu genuen, taloa joz eta zabalduz.....\nForma hartzen ari ziren, eta gu, poz-pozik zein goxoak izango ziren, pentsatuz.\nAzkenean ere, heldu zen momentua gure talo politak plantxan jartzeko. Ummmmmmmm!!!! Adurra zerigun!!!\nEta noski, Albertori esker eskaintza zabala eta ederra izan genuen, hau da, barazkiak, gazta, txorizoa edo txokolatea taloaren barruan sartzeko prest. Ekarpena ere izan genuen...eskerrik asko Marian!!!\nHoriek horrela, heldu zen dastatzeko momentua , eta argazkietan ikusiko duzuen bezala, merezi izan zuen etortzea eta gurekin arratsalde on eta ederra pasatzea.\nBatzuetan irudi batek dena esaten du, bada gaur hurrengoa aukeratu dugu gure poztasuna adierazteko.\nEskerrik asko etorri zineten guztioi, eskerrik asko Albertori, gure chef nagusiari, asko ikasi genuen zuregandik eta ziur gaude gehiago ikasiko dugula hurrengo hitzorduetan. Hemendik aurrera irakatsi diguzuna praktikan jarri behar dugu etxean.\nEstresik? Ez, eskerrik asko!!!!\nAtzokoa aurtengo buruko masajearen bigarren esperientzia izan zen, eta ziur gaude ez dela azkenengoa izango. Bakioko Berbalagunak bertokoei masaje tailerra eskaini zien, eta argazkian ikusten duzuen bezala, sekulakoa izan zen.\nSaioa leku zoragarri batean kokatu genuen, hau da, Bakioko kaian, Gaztelugatxeko Donieneren babespean. Hantxe bertan gure 6 esku-oheak jarri genituen, eta Xabi Pajaresekin ikasi genuen, buruko hezur guztiak eta nerbio-bukaerak non dauden.\nGuztira hamaika lagun bildu ginen esperientzia bizitzeko prest. Ondo etorri guztiak, Berbalagunok antolatutako ekintzetara!\nPixkana-pixkana, erlaxatu genuen olatuen soinuarekin batera, eta ez zitzaigun inporta inguruan eta inguruarekiko sortu genuen jakin-mina. Gu poz-pozik ibili ginen bizkarreko mina kentzeko puntuak ezagutzen, tripako mina ekiditeko teknikak ikasten eta buruko mina saihesteko terapiak menperatzen, besteak beste, (ez dizuet guztia kontatuko, hurrengoan etorriko ez baizarete).\nEta horrela erlojuek bederatziak jo zituzten ... eta guk, joateko asmorik ez bageneukan ere, dena bildu genuen eta hurrengo hitzordurako geratu ginen.\nEskerrik asko etorri zareten guztioi, eta eskerrik asko gure irakasle perfektuari, Xabi Pajaresi. Hemendik aurrera gure bizitza hobetuko dela ziur gaude.\nPortzierto, badakizue datorren asteazkenean, uztailak 10, talo tailerra egingo dugula leku berean.\nEz galdu aukera, etorri guregana eta gozatuko duzue euskaraz!!!!!\nUdaz gozatzeko eta euskaraz egiteko eskaintzarik onena\nUdarekin batera, martxan da Bakioko Berbalaguna. Neguan Euskal Herrian ohikoa izaten den fenomeno honek indarra hartu nahi du, baina oraingoan proposamen berritzailea eginez eta oporrak, uda, aisialdia eta euskara uztartuz.\nHorregatik, Berbalagun proiektuak euskaraz gozatzeko gonbitea egiten dizue “praktikatu eta bizi!” lemapean, Bakio leku aparta baita euskaraz bizi izan eta, aldi berean, udaz eta oporrez gozatu ahal izateko. Beraz, udan zaudeten tokian zaudetela, Bakiora hurreratu eta beso zabalik hartuko zaituztegu.\nDagoeneko udako berbalagunen talde bat eratu da, baina berbalagun gehiago lortzeko eta euskal giroa suspertzeko zenbait ekintza antolatu ditugu uztaileko eguazten guztietan:\nUztailaren 3an: Buruko masajea, portuan, 19:00etan (euria egiten badu, Bakeako karpan).\nUztailaren 10ean: Talo tailerra, portuan, 19:00etan (euria egiten badu, Bakeako karpan).\nUztailaren 17an: “Magia parrastan” kaleko magia ikuskizuna, portuan, 19:00etan (euria egiten badu, Bakeako karpan).\nUztailaren 24an: Akro-yoga, portuan, 19:00etan (euria egiten badu, Bakeako karpan).\nBeraz, udaz, hondartzaz, oporrez eta aisialdiaz gozatu eta euskaraz egiten jarraitu nahi izanez gero, badakizue… Bakio aukera eta eskaintzarik onena.\nArgibide gehiago eta inskripzioa: 688 746 775 telefonoan (whatsapp-a) edo e-mailez (kinttopeko@aek.eus).\nZuen zain gauzkazue!!!\nUdaz gozatzeko eta euskaraz egiteko eskaintzarik o...


"Burua, begia, eskua eta bihotza lotzea da garrantzitsuena" - Nafarroako Hitza “Burua, begia, eskua eta bihotza lotzea da garrantzitsuena” – Nafarroako Hitza\n“Burua, begia, eskua eta bihotza lotzea da garrantzitsuena”\n2019, apirilak 26 Elkarrizketak 830\nKameraren aurrean, Oier Fuentesekin, bai eta oholtza gainean ere, Harritik hazia eta Bizimiñak obretan. Pinturaren mundutik ailegatu da Maddi Irazoki antzerkigintzara (Bera, 1977). Uztartu eta nahastu egin ditu biak.\nAktore lanetan jarraitzeko gogoz?\nBai. Irrien Lagunak da nire azken abentura. Antzerkiaren arloan zenbat eta gehiago sartu, orduan eta gusturago sentitzen naiz.\nHarritik hazia antzezlanean parte hartu eta gero piztu zaizu gogo hori?\nBai. Herrian prestatu genuen obra horrekin hasi zen dena. Beti izan dut jakin-mina, baina ez nuen denborarik, edo beti bazen bertze zerbait egiteko.\nObra horretan margolari gisa ere aritu zinen.\nMargoa eta antzerkia uztartu nituen Harritik hazia lanean. Itzel konpainiarekin ere, bi esparru horiek jorratzen ditut: pintatu eta antzeztu egiten dut, oholtzan.\nArtistaren estudioak eta oholtzak badute zer ikustekorik?\nNik bakarrik lan egiten nuen nire gelan, nire saltsan, eta, egia erran, uste nuen ez nintzela gai taldean aritzeko. Baina antzerkiak gauza asko ematen dit; ematen dit presentzia, ematen dit oraina, eta ematen dit adi egon beharra. Hori deskubritzea polita izan da.\nItzel konpainiarekin Bizimiñak ikuskizunean aritzen zara aktore eta margolari lanetan. Nola sortu da proiektu hori?\nHagitz polita da. Itziar Eliasek Dani Irazoki nire anaia ezagutu zuen. Ideia zuen minaren inguruan zerbait lantzeko. Nire margolanak ikusi zituen, eta proposatu zidan zerbait egitea, obrarako diseinuren bat egiteko. Gero, nire bideo batzuk ikusi zituen, ni margotzen. Elkar ezagutu, eta hori bera oholtza gainean egiteko proposatu zidan. Eta baietz erran nuen, noski! Hirurok aritzen gara oholtzan, eta musika, antzerkia eta margoa nahasten ditugu.\nNola ailegatu zinen artearen eta margoaren mundura?\nBeti maite izan dut. Beti egoten nintzen marrazten. Etxean, eskolan… liburuak eta aurkitzen nuen edozer paper betetzen nituen nire marrazkiekin. Arte Ederrak ikasi nituen. Bilbon hasi, eta Bartzelonan amaitu nituen ikasketak.\nBeran egiten duzu lan. Herri txiki bat ere bada sortzeko espazio aproposa?\nNik herrian bizi txiki bat dut, baina oso polita. Irakaskuntzan aritu nintzen, Seaskan, zortzi edo bederatzi urtez, arte eskolak ematen. Hasieran gauzak aldatzeko indar handia nuen, baina konturatu nintzen esparru horretan zaila zela. Indarra galduz joan nintzen. Ikasleei erraten nien espazio propio bat osatu behar zutela. Asko ikasi nuen, ez nuke aldatuko, baina ez zen nire esparrua. Nik behar nuen denbora, hurbiltasuna, lasaitasunez lan egin ahal izatea.\nSortzen tailerra jarri zenuen martxan hori lortzeko?\nHori da. Tailerrean, prozesuak du garrrantzia. Horregatik izena du Sortzen. Bost pertsona hartzen ditut gehienez batera. Materialak ematen dizkiet, eta jokoen bidez ikasten ditugu teknikak. Ez diet esaten zer egin behar duten. Kontua da nork bere bidea egitea, horrek uzten dizulako aztarna bat. Hori da politena. Burua, begia, eskua eta bihotza lotzea da garrantzitsuena. Emaitza ez da inportanteena.\nZer aztarna utzi dizu pinturak?\nSortzeko modua aldatu zaidala konturatu naiz. Lehen, ideia bat izaten nuen buruan, eta lantzen nuen, zer forma eman erabaki arte. Orduan hasten nintzen lanean. Orain, senez egiten dut lan, batez ere. Askotan, materialekin lanean hasten naiz, deus pentsatu gabe, baina bukaeran beti gelditzen dira agerian harremanak eta loturak. Dena dago hor, dantzan.\nAntzerkiak eragin dizu aldaketa hori?\nBaietz uste dut. Momentuaz gozatzen ikasteko aukera eman didalako. Lehen, margotzen nuen nire burutik kanpora joateko; orain, pintatzen dudanean, hemen eta orain dira gakoa. Eta hori da oholtza, hain zuzen. Hemen eta orain. Alaba jaiotzeak ere eragin zidan.\nUste nuen beldur gehiago izanen nuela, segurtasunik eza sentituko nuela. Baina alderantzizkoa gertatu zait. Eskolako lana utzi nuen, eta nire tailerrean hasi, argi ikusi nuelako emakume aske bat hazteko eta beharko zituen tresnak emateko nik ere bide hori egin behar nuela. Nire maistra izan da. Itzel konpainiarekin ere ikasi dut entzutea oso garrantzitsua dela.\nZer eman dizu proiektu horrek?\nEmanaldi bakoitza ezberdina da, bat-batean sortzen ditudalako oholtza gainean egiten ditudan margolanak. Obra bera da, baina hitzek sentsazio ezberdinak eragiten dituzte. Hemen eta orain, horiek dira gakoak, berriz ere.\n« Amorru kolektiboaren indarra\nHerri kirolak herriarentzat »


Saint-Pierreville - Wikipedia, entziklopedia askea.\nSabine LOULIER (2014-2020)\n44° 48′ 57″ N, 4° 29′ 13″ E / 44.8158°N,4.4869°E / 44.8158; 4.4869Koordenatuak: 44° 48′ 57″ N, 4° 29′ 13″ E / 44.8158°N,4.4869°E / 44.8158; 4.4869\nAlbon-d'Ardèche, Gluiras, Issamoulenc, Saint-Étienne-de-Serre eta Saint-Genest-Lachamp\nSaint-Pierreville Frantziako udalerri bat da Ardeche departamenduan dagoena, Auvernia-Rhône-Alpeak eskualdean. 2013an 554 biztanle zituen.\n2007an Saint-Pierreville udalerrian erroldatutako biztanleak 508 ziren. Familiak 189 ziren, horien artean 67 pertsona bakarrekoak ziren (32 bakarrik bizi ziren gizonak eta 35 bakarrik bizi ziren emakumeak), 67 seme-alabarik gabeko familiak ziren, 47 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 402 etxebizitza zeuden, 197 familiaren etxebizitza nagusia ziren, 172 bigarren erresidentzia ziren eta 33 hutsik zeuden. 328 etxeak ziren eta 70 apartamentuak ziren. 197 etxebizitza nagusietatik 136 bere jabearen bizilekua ziren, 50 alokairuan okupaturik zeuden eta 11 doan lagata zeuden; 4 etxek gela bat zuten, 14 etxek bi zituzten, 56 etxek hiru zituzten, 55 etxek lau zituzten eta 68 etxek bost zituzten. 109 etxek euren parking plaza propioa zuten azpian. 107 etxetan ibilgailu bat zegoen eta 64 etxetan bat baino gehiago zituzten.\nSaint-Pierreville udalerriko biztanleria-piramidea 2009an .\n2007an lan egiteko adina zuten pertsonak 255 ziren, horien artean 184 aktiboak ziren eta 71 inaktiboak ziren. 184 pertsona aktiboetatik 168 lanean zeuden (83 gizon eta 85 emakume) eta 16 langabezian zeuden (7 gizon eta 9 emakume). 71 pertsona inaktiboetatik 36 erretiraturik zeuden, 14 ikasten zeuden eta 21 "bestelako inaktibo" gisa sailkaturik zeuden.\n2009an Saint-Pierreville udalerrian 194 unitate fiskal zeuden, 402 pertsonek osaturik. Pertsona bakoitzeko diru-sarrera fiskalaren mediana urteko 14.672 euro zen.\n2007an zeuden 20 komertzioetatik, 1 erauzte enpresa zen, 1 janari enpresa zen, 3 bestelako produktu industrialen fabrikazioko enpresak ziren, 5 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 4 ostalaritza eta jatetxe enpresak ziren eta 1 administrazio publikoko enpresa zen.\n2009an zeuden norbanakoentzako 8 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 1 igeltseroa, 3 zurginak eta 1 iturgina.\n2009an zeuden 4 establezimendu komertzialetatik, 1 okindegi zen, 2 harategiak eta 1 drogeria zen.\n2000. urtean Saint-Pierreville udalerrian 38 nekazaritza-ustiategi zeuden, 975 hektarea erabiltzen.\nIssamoulenc (4,3 km)\nGluiras (4,5 km)\nSaint-Étienne-de-Serre (4,5 km)\nAlbon-d'Ardèche (4,6 km)\nAjoux (5,7 km)\nSaint-Genest-Lachamp (6,1 km)\nSaint-Christol (6,8 km)\nMarcols-les-Eaux (6,9 km)\nBeauvène (6,9 km)\nSaint-Sauveur-de-Montagut (7,4 km)\nSaint-Barthélemy-le-Meil (7,7 km)\nPourchères (7,8 km)\nOrriaren azken aldaketa: 25 abendua 2019, 16:43.


Irekia Eusko Jaurlaritza - Gobierno Vasco :: Eusko Jaurlaritzak 780.000 euro bideratuko ditu arte eszenikoak sustatzeko programetara (Gobernu Bilera 2021-3-2)\nEusko Jaurlaritzak 780.000 euro bideratuko…\nGobernu Kontseiluak gaur onartu du arte eszenikoak sustatzeko prestakuntza, erakusketa, programa edo jardueretarako 2021eko ekitaldiko diru laguntzetarako deialdia. Guztira 780.000 euro bideratuko ditu Kultura eta Hizkuntza Politika sailak arte eszenikoen sustapenean bat egiten duten prozesuei laguntzeko.\nArte eszenikoak sustatzeko proiektuak: arte eszenikoen konpainian eta Euskal Autonomia Erkidegoko udal-titulartasun publikoko espazio eszenikoen arteko lankidetzarekin egindako programak garatzeko 160.000 euroko partida erabiliko da. Sentsibilizazio jarduerak, publikoekiko bitartekaritza-jarduerak, prestakuntza jarduerak edo konpainia egoiliar batek garatutako arte eszenikoak sustatzeko programak lagunduko dira.\nInteresa dutenek martxoaren 13tik aurrera hilabeteko epea izango dute laguntzak eskatzeko. Iaz, 94 proiektu babestu ziran arte eszenikoak sustatzeko programetara bideratutako diru laguntza hauei esker.\nOrain dela bi aste Eusko Jaurlaritzak beste 1.380.000 euroko diru laguntza bat onartu zuen arte eszenikoak ekoizten laguntzeko. Laster onartuko da banaketara bideratutako beste 330.000 euroko beste partida bat ere. Kultura eta Hizkuntza Politika sailak diru laguntza hauekin azken urtean osasun egoeraren ondorioak nabarmen igarri dituen sektoreari laguntzeko ahalegin berezia egiten du, izan ere, ikuskizun eszenikoen kontratazioak nabarmen egin du behera pandemiaren ondorioz.


Herrixka | Monasterio Clarisas Artebakarra\nHerrixka San Migel\nEuskal ondarearen eta historiaren ikur gisa, San Migel baserria Txorierriko Mankomunitatean (Txorierri bailara) kokatuta dago, Bilboko erdigunetik eta nazioarteko aireportutik minutu gutxira dagoen landa-ingurune ederrean. Baserriaren jatorriari buruz egindako ikerketen arabera, etxea XVII. mendean altxatu zen.\nTxorierriko San Migel landetxea leku egokia da barne-bakea aurkitzeko harmonia eta lasaitasuna funtsezko osagaiak direla dakitenentzako.\nLekua Artebakarrako muinoan dago, naturaz inguratuta eta Santa Klara monasterioaren ondoan, honen eraikina baserriaren aurrean dagoelarik. Horrek espiritualtasunaren zentzua areagotzen du, bai ikusmenean zein ariman ere.\nTxorierriko San Miguel establezimendua Derion kokatuta dago eta dohaineko Wi-Fi konexioa, lorategia, terraza eta denontzako egongela eskaintzen ditu.\nMendira begiratzen duen balkoia dauka. Garbigailua, pantaila lauko telebista, sofak eta armairuak ere ditu.\nGoizero buffet gosari kontinentala zerbitzatzen da.\nLandetxe honek haurrentzako parke bat dauka.\nTxorierriko San Migel Bilbotik 12 km-ra eta Castro-Urdialesetik 42 km-ra dago. Aireporturik hurbilena Bilbokoa da, 3,8 km-ra.\nOheak (11, gehi 2 ordezko)\nLogelak ( 6)\nIndependenteak izan daitezkeen 2 pisu.\nGela pribatu bat eskatzeko aukera.\nOstatu-denbora: 1 – 15 egun\nDoako aparkalekua inguruetan.\nTerraza, ataria eta balkoia.\nGuztiz hornitutako sukaldea ostatu-hartzaileen erabilerarako.\nKe eta karbono monoxido detektagailua.\nXanpua, xaboia eta komuneko papera.\nTelebista (2) gela komunetan.\nArropa eskegitzeko lekua lorategian.\nMugikortasun murrizturako komuna.\nHaurren jolas gunea 4-10 urte.\nIritsiera: 15:00etatik 21:00etara. Malgua.\nHaurrak onartzen dira.\nIngurune erlijiosoa errespetatu. Jendea otoitz egiten ari da ondoko elizan.\nBaserritik kanpo hondartzako soinekoak, bainu-jantziak eta abar ez erabili.\nMaskotak onartzen dira.\nHERRXIKA SAN MIGEL LANDETXEA\n(+34) 622 250 687 telefonora deitu


2008ko azaroaren 5ean Ingurumenaren Integrazioko Zerbitzuan sartu zen goian aipatutako espedienteari dagokion Ingurumen ukipenetarako baimena lortzeko eskaera.\nProiektuaren xedea da Eugiko 34. poligonoko 46. lurzatian diren landa etxeak energia elektrikoz hornitzea. Proiektuaren helburua da "Zubiri-Eugi" 13,2 kV-eko linearen 04/05 euskarritik 20 m inguruko aireko deribazioa eraikitzea 50 kVA-ko kanpoko transformazio zentro berriarekin lotzeko. Bertatik aterako den aireko linea 450 m inguru izanen ditu eta behe tentsiokoa eta kable lehor txirikordatukoa izanen da. Behe tentsioko linea elektrikoaren azken 100 m-ak lur azpiko hargunean eginen dira Juanmatis Borda landa etxeraino.\nEspedientean Esteribarko Udalaren eta Lurraldearen Antolamendu eta Hirigintza Zerbitzuaren aldeko txostenak egeri dira.\n1. Koldo Betelu Vildarraz jaunari Ingurumen ukipenetarako baimena ematea Eugiko landa etxe batzuen hornidurarako 13,2 kV-eko TEko aireko linea elektrikoa jartzeko proiekturako, Esteribarko udal mugapean (Nafarroa).\n-"Zubiri-Luzaide" linea nagusiko 04/05 euskarrian elektrokuzio arriskua murrizteko zubi esekiak eta hiru faseetako ebakigailuen loturak erabat isolatuko dira\n-Kanpoko transformazio zentroaren euskarrian elektrokuzio arriskua murrizteko autobalbulak eta bukaerako botilak eskegita jarri beharko dira edo, horrelakorik ezean, aurremoldatutako BCAC ("Bushing connection animal cover") estalkiekin edo antzekoekin babestuko dira.\n-Obra amaitzean, eremua sakonki garbituko da. Hondakin eta berrerabil ezin daitezkeen soberakin guztiak hondakindegi baimendu batera eramanen dira. Birziklatzen ahal diren soberakinak hondakinak tratatzeko zentro batera eramanen dira.\n-Esteribarko Udalak proposatutako jarduera energia elektrikoaren hornidurari buruz ezarritako baldintzei egokitzen den zainduko du.\nFidantza jarri izanaren frogagiria eduki beharko da, lanak iraun bitartean ikuskatzaileei aurkeztu ahal izateko.\n7. Ebazpen hau igortzea Ingurumen Kalitatearen Zerbitzuari, Lurraldearen Antolamendu eta Etxebizitza Departamentuko Lurraldearen Antolamendu eta Hirigintza Zerbitzuari, Basozaintzari, Esteribarko Udalari eta interesdunari, behar diren ondorioak izan ditzan.\nIragarkiaren kodea: F0900685


Etxebizitza Sailak Visesak sustatzen dituen alokairurako 17 BOE erosiko ditu Zarauzko Aldapeta auzoan - Etxebideko informazioa - Etxebide - Eusko Jaurlaritza - Euskadi.eus\nAlokabidek alokairu sozialerako baliatuko ditu.\nEusko Jaurlaritzako Lurralde Plangintza, Etxebizitza eta Garraio Sailak, Euskadiko Administrazio Orokorraren ordezkari gisa, urtea amaitu aurretik, Zarauzko Aldapetako AOR 2.2 delakoaren 1. lursailean alokairuko 17 BOE erosiko ditu; etxebizitza horiek Visesak sustatzen ditu. Erosketa 2,6 milioi eurokoa izango da, BEZa aparte, eta etxebizitzak Alokabide alokairurako enpresa publikoak kudeatuko ditu.\nEtxebizitza horiek Zarauzko gune horretan eraikitako eraikin berrian daude; eraikinean, guztira, 50 etxebizitza daude. Haietatik, 20 alokairurako BOEak dira, eta 20 horietatik 12k 2 logela dituzte (2 mugikortasun urria duten pertsonentzat egokituta daude) eta 8k, 3 logela. Segmentu horri dagozkio Etxebizitza Sailburuordetzak orain erosiko dituen 17ak, eta ostatu emateko izango den etxebizitza bat eta Zarauzko Udalak erosiko dituen beste bi.\nEraikina salmentarako prezio tasatuko beste 30 etxebizitzak osatzen dute; haien merkaturatzeaz Visesa sozietate publikoa arduratzen ari da. Bi logelako 4 etxebizitza dira (2 mugikortasun urria duten pertsonentzat egokituta daude) eta 3 logelako 26 etxebizitza.\n50 etxebizitza babestuak, eranskinak, lotutako urbanizazioa eta urbanizazio orokorra eraikitzeko obra 2017ko irailean lizitatu zen, eta Altuna eta Uría-Sacyr ABEEari esleitu zitzaion, 6,7 milioi euroan (BEZik gabe). Bizitegi-eraikina 2018ko maiatzean hasi zen eraikitzen; obra datorren urteko lehen hiruhilekoan amaitzea aurreikusten da, eta etxebizitzak hartzaileei 2022ko lehen seihilekoan entregatuko zaizkie. Lanen amaiera datorren urteko ekainerako aurreikusita dago. Etxebizitza tasatuen ematea 2021 udaren ondoren izango da. Bestalde, alokairu sozialerako zuzenduta dauden 17 etxebizitzak esleitzeko prozedura, 2022 urteko lehen hiruhileko epean amaitzea espero da.\nAlokairurako 733 eskatzaile\n17 etxebizitza horien erosketa -hasiera batean Zarauzko Udalak erosiko zituen- Alokabidek kudeatzen duen alokairu sozialerako parke publikoa areagotzeko Iñaki Arriolak zuzentzen duen Sailaren politikan sartzen da. Une honetan, 14.750 etxebizitzak eratzen dute, Eusko Jaurlaritzaren jabetzakoak eta partikularrek Bizigune programaren bidez lagatakoak barne.\nEtxebideren erregistroan jaso denaren arabera, Zarautzen 733 pertsona dira alokairuko etxebizitzaren eskatzaile. Haietatik, 450 Gipuzkoako udalerrian daude erroldatuta.


Urkulluk iragarri du ez duela beteko Lurralde Arteko Osasun Kontseiluak atzo hartutako erabakia | Gizartea | Berria\nUrkulluk iragarri du ez duela beteko Lurralde Arteko Osasun Kontseiluak atzo hartutako erabakia\n«Gure ibilbide orria Bizi Berri Plana da», ohartarazi du lehendakariak. Espainiako Gobernua Jaurlaritzaren eskumenetan «esku sartzen» ari dela salatu du.\nIñigo Urkullu lehendakaria Eusko Legebiltzarrean, artxiboko irudian David Aguilar/ Efe Tamaina handiagoan ikusi\nIñigo Urkullu Eusko Jaurlaritzako lehendakariak gaur goizean azpimarratu du ez duela bat egiten atzo Espainiako Osasun Sistemako Lurralde Arteko Kontseiluak hartutako erabakiarekin, eta iragarri du Jaurlaritzak bere bide orri propioari jarraituko diola. «Gure ibilbide orria Bizi Berri Plana da, adostua eta eraginkorra dena, eta ibilbide orri hau Espainiako Gobernuarekin partekatuta dago. Beraz, guk gure ibilbideari ekingo diogu», adierazi du gaur goizean Eusko Legebiltzarreko atarian. Lehendakariaren ustez, atzo hartutako erabakiak «talka» egiten du Jaurlaritzaren eskumenekin: «Gure eskumenetan esku sartzen ari dira».\nEspainiako Osasun Sistemako Lurralde Arteko Kontseiluak atzo arratsaldean egindako bileran agiri bat onartu zuen, eta, horren arabera, adibidez, gau klubetan ezingo diote jardunari berrekin 100.000 biztanleko 50 kasu baino gutxiago eduki arte. Hala, onartutako plan berriaren arabera, intzidentzia tasa metatua apala denean, gaueko aisialdirako lokalak 03:00ak arte egon ahalko dira irekita, eta tabernak eta jatetxeak 01:00era arte. Erabakia ez zuten aho batez hartu, hainbat erkidegotako gobernuek aurka egin baitzuten; Eusko Jaurlaritzak ez zuen parte hartu bileran, ezta bozketan ere, iritzita Labiren Aholku Batzordeak ezarritako neurriekin talka egiten duela. Gaur goizean, Urkulluk Jaurlaritzaren jarrera defendatu du, eta Espainiako Gobernuarena kritikatu. Salatu du Madrilek «adostasunik gabe» eta alde bakarrez hartu duela erabakia, eta horrek urratu egiten duela gobernantza partekatua. Harrituta azaldu da Espainiako Gobernuaren jarrerarekin, eta «ordena eta errespetua» eskatu ditu erkidegoetako gobernuentzat.


OÑATIKO KOBAZULOAK (GIPUZKOA) - BIXITALEKUAK\nJOAN AURRETIK ERRESERBA EGIN BEHAR DA COVID-A DELA ETA (orrialde horren amaieran aurkituko duzu erreserba egiteko informazioa)\nOñatiko kobazuloak edo Arrikrutz Oñatiko kobak Aizkorri mendikatearen bihiotzean daude. Mendeak pasa ahala koba honen edertasuna handitu egin da. 14 kilometroko galeriak ditu estalaktita eta estalakmitaz josita; edozein bisitari txiki sentiarazteko modukoak.\nBertako aurkikuntza paleontoligokoek oso leku berezia egiten dute Oñatiko koba hau. Esaterako duela 300.000 eta 10.000 urte bitartean Eurasian bizi izandako lehoi baten eskeletoa aurkitu zuten 35.000 bat urte izango dituena.\nBeraz anima zaitez eta gerturatu Oñatiko Kobetara! Inoiz ahaztuko ez duzun txangoa izango da!


Oporrak bakean - Oporrak Bakean - Vacaciones en Paz\nAspaldian sortu zen programa honen beharra. Bere helburu orokorra bi hilabetez, 10 eta 12 urte bitarteko haurrak saharar errefuxiatu kanpamentuetatik ateratzea da eta bide batez desertuan udako bi hilabete horietan pairatzen den tenperatura altuetatik babestea.\nGainera, mediku azterketak gauzatzen zaizkie eta oinarrizko arazoak konpontzeko bidean jarri. Bestalde elikadura gabezien gabezien ondorioz sortutako kalteei aurre egiten zaie. Azkenik, euren herriak pairatzen duen egoera ezagutaraztea ematen dute, bi herrien arteko kultur trukaketa gertatzen delarik familien arteko erlazio estua lortuz kooperazioa bultzatuz.\nElkarbizitza hau bi aldeentzat da aberasgarri, haurrek saharar errefuxiatu kanpamentuetatik oso ezberdinak diren gauzak ikasten dituztelako, eta guretzat herri xume honek dituen baloreak, kultura, egoera... ezagutzeko aukera ematen digulako.\nUrtero bezala, gure helburua iazko urtean gure herrietan egon ziren haur kopuru berari aukera ematea da, horretarako 130 harrera familia berri behar ditugu. Zu, horietako bat zarela uste baduzu, zure uda modu berezi batean bizi nahi baduzu, familia handitu nahi baduzu, esperientzia paregabe honetan parte hartu nahi baduzu.... kontutan hartu, programa honetan nahi duen orok parte hartu dezakeela, soilik denbora librea eta gogoa da izan beharrekoa.\nJar zaitez gurekin harremanetan, argitu beharrezko kezka guztiak eta programan parte hartzeko prozesuan sartuko zaitugu.\nMartxoak 31 arte duzu epea!!!\nHarrera familientzako aholkuak


Oinkari dantza taldea Katalunian — dantzan.eus\nHemen zaude: Hasiera › Hemeroteka › Oinkari dantza taldea Katalunian\nOinkari dantza taldea Katalunian\nAurrez eginiko lana haundia izan zen, ez izan zalantzarik, baina guztia erakusteko ordua iristean barruko arra ere dantzan jarri zen. Urduritasunak urduritasun, dantzariek zuten guztia eman zuten taula gainean. Harrera ezin hobea izan zuten Oinkariko dantzarien pausuek. 'Noraino altxatzen dute hanka dantzari hauek!', 'Ikusi al duzu kaxaren gainean dantzatzen duen mutikoa?', 'Edalontziaren gainera salto egiteak ez du erraza izan behar, alajaina!' Harriduraz betetako esamesak entzuten ziren eszenatoki inguruan, beti ere zorionak ematera inguratzen zirenen zirrararekin tartekatuz. Gaua borobila izan zen, dantzarien eta ikusleen arteko konexioak bikain funtzionatu baitzuen.\nLes Borgues Blanques alde batera utzi eta dantza taldea L'Arboçen pentsatzen jarri zen. Entsegu sorta baten ostean, iritsi zen berriz ere euskal dantzak etxetik ateratzeko eguna. Abuztuak 25, iluntzeko 22:30ak. L'Arboçeko udal enparantza goraino beterik. 'Zenbat lagun ote daude gure dantzen zain?' dantzari batak besteari galdera. '200? 400? 600?' galderetik erantzunetik baino gehiago zuten hitzak ordainetan besteak batari. Geroago jakin zutenez oker zebiltzan beren kalkuluetan. 1.000 pertsonaren aurrean dantza egiteko ohorea izan zuen Oinkari dantza taldeak gau hartan. Sortu zen giro apartak eragina izan zuen dantzariengan, animo eta txaloek aurpegian marrazten zieten irribarrea lekuko. Benetan saio animatua eta hunkigarria. Erraz ahazten ez den horietakoa.\nBillabonako Oinkari dantza taldeak dantza emanaldia eskeiniko du Bermeoko Lamera parkean bihar eguerdiko 13:00etan. Bertan bere azken emanaldia Oroituz izango da ikusgai eta dantza taldetik jakinerazi digutenez bitxikeri pare bat gehitu berri dizkiote emanaldiari. Ikusi nahi izan ezkero, Bermeo-n duzue aukera.\nKurtso amaiera Oinkarikoentzat «berandutxo datorren arren, beraien berri laster izatea espero dugu. Gainera, esan digutenez hartzera doazen opor labur hauetan emanaldi berria prestatzeko indarrak hartuko omen dituzte. On egin diezaietela ba deskantsuko egun hauek, mereziak dituzte eta. Baina ez luzatu gehiegi, zuen zai egongo gara eta!», dio Eneko Arteaga, Oinkari dantza taldeko arduraduna.\nOinkari dantza ikastaroa\n2006-07 ikasturtea hasi den honetan, Oinkari dantza taldeak haurrei zuzenduriko ikastaroei ekingo die, datorren astelehenean (Irailak 11) zehatzago esanda. Taldeak eta ordutegiak dantza taldearen web orrian ( www.oinkari.net) dituzue ikusgai. Oraindik ere inork izenik eman nahi izango balu, ikastaroen ordutegian Txermingo Ikastolako ganbarara inguratzea besterik ez luke..


CHOCOLATE SLIM in Navalmoral De La Mata erosi batetik 39€\nChocolate Slim in Navalmoral De La Mata\nNatural cocktail Chocolate Slim pisua galtzea erosi in Navalmoral De La Mata\nErosteko Chocolate Slim in Navalmoral De La Mata, behar:\nNon erosi in Navalmoral De La Mata Chocolate Slim\nIdatzi izena eta telefono zenbakia eskaera orria erosteko koktel bat pisua galtzea Chocolate Slim in Navalmoral De La Mata prezio txiki bat. Itxaron, deitu aholkularia, zure eskaera koktel bat Chocolate Slimthe Arduraduna zurekin harremanetan jarriko da laster. Zure eskaera jaso ondoren, gai izango duzu ordaindu in Navalmoral De La Mata.\nNahi izanez gero, ordena eraginkorra eta kalterik botikak prezio merkean in Navalmoral De La Mata, zein izango litzateke aide azkarra eta segurua da, pisu-galera, txokolatea Chocolate Slim zehatz-mehatz zer behar duzun!\nNola erosi koktel bat Chocolate Slim in Navalmoral De La Mata\nEskuragarri ez dagoenean Chocolate Slim prezio merkean in Navalmoral De La Mata (Espainia), bete eskaera-orria, sartu Zure telefono-zenbakia eta izena bidez ordu deitu Kudeatzailea enpresaren galdera guztiak erantzun, eta amaitzean entrega Chocolate Slim at esan zuen helbidea. Zure eskaera jaso ondoren, behar izango duzu ordaindu courier edo postetxean. Bidalketa kostua Chocolate Slim mezulari bidez zehaztutako helbide arabera alda daiteke hiria Espainia, ikasteko prezioa aholkulari ondoren exekuzio - ordena koktel bat Chocolate Slim pisu galera buruzko web-orri ofiziala.\nPisua galtzen behar bezala\nNoiz hazten dugu mehe bezala, ezer-mota, eta gantz dio agur gurekin betiko. Baina nola egin behar da?\nBuckwheat dieta ken 15 kg-ko emaitzarekin - errealitatea edo mitoa?\nBuckwheat dieta: buckwheat-en pisua galtzeko arrazoiak, egun kopurua eta emaitza, dietatik prestatzea eta ateratzea, oinarrizko arauak, eguneko menuak, zerealak prestatzeko metodoak, kontraindikazioak.\nOrdena in Navalmoral De La Mata Chocolate Slim


Finlandiako ordezkaritza batek Elhuyar bisitatu du\n2018.05.30-(e)n argitaratua Noticias-(e)n kategorian\nElikagaien industria eta ikerketaren arloko Finlandiako ordezkaritza batek Elhuyar bisitatu du. Bisitan parte hartu dute Turku Unibertsitateko Elikagaien Laborategiko ikertzaile-talde batek, elikagaien ekonomia babesteko ikerketa eta garapena egiten dituen Pyhäjärvi Institutuko ordezkariek eta elikagaien industriako enpresa txikien elkarte den Satafood erakundeko zuzendaritzak.\nFinlandiarrak Euskal Herrira etorri dira AZTI eta INTIA bezalako elikagaien ikerketa-zentroak bisitatzera, eta hauek elikagai-enpresekin duten elkarlana ezagutzera. Elhuyarren kasuan, bereziki ikerketaren komunikazioaren arloan egiten dugun lanarekiko interesa adierazi digute, eta etorkizunean elkarlanerako prestasuna azaldu dute.\nElhuyarrek koordinatutako EMERGENT proiektuari...